pythainlp/thai-wiki-dataset-v4 huggingface dataset:
วัดเขาดิน (จังหวัดฉะเชิงเทรา)

วัดเขาดิน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บนภูเขาเล็ก ๆ ริมถนนมอเตอร์เวย์ ในตำบลเขาดิน อำเภอบางปะกง จังหวัดฉะเชิงเทรา มีเนื้อที่ 31 ไร่ 2 งาน 12 ตารางวา รวมทั้งภูเขาด้วย
วัดเขาดิน เดิมชื่อ วัดปัฎฐวีปัพพตาราม เป็นชื่อทางทะเบียนคณะสงฆ์ ชาวบ้านทั่วไปจะเรียกว่า "วัดเขาดิน" ตั้งวัดเมื่อ พ.ศ. 2470 ได้รับพระราชทานวิสุงคามสีมาเมื่อ พ.ศ. 2479 สำนักพระพุทธศาสนาแห่งชาติได้ขึ้นทะเบียนจัดเป็นสำนักงานปฏิบัติธรรม เจริญวิปัสสนากรรมฐาน ประจำอำเภอบางปะกง จังหวัดฉะเชิงเทรา เมื่อ พ.ศ. 2546
วัดเขาดินมีสภาพแวดล้อมด้วยธรรมชาติ ป่าไม้ ภูเขา หิน อาคารเสนาสนะในวัด ได้แก่ อุโบสถ 2 ชั้นชั้นล่างเป็นห้องกว้าง มีรั้วกันพร้อมกระจก สำหรับทำกิจกรรมต่างๆที่ทางวัดจัดขึ้น ชั้นบนเป็นอุโบสถ ซึ่งสำหรับพระสงฆ์ทำกิจของสงฆ์ ภายในอุโบสถจะมีภาพเขียนพุทธประวัติของพระพุทธเจ้า เจดีย์ขนาดกว้าง 20 เมตร ยาว 27 เมตร สูง 39 เมตร เริ่มสร้างเมื่อ พ.ศ. 2540 เป็นเจดีย์ทรงระฆังคว่ำ อาคาร 3 ชั้น ตั้งอยู่บนยอดเขา สำหรับใช้ประโยชน์ต่าง ๆ และได้รับพระราชทานนามจากสำนักพระราชวังว่า "พระมหาธาตุเจดีย์เฉลิมพระเกียรติ 6 รอบพระชนม์พรรษา" เมื่อวันที่ 28 พฤษภาคม พ.ศ. 2546 มณฑปเก่าสันนิษฐานว่าเป็นอนุสรณ์สถานที่พักกองทัพสมเด็จพระเจ้าตากสินมหาราช และอาคารยานภัณฑ์ศรัทธา ชั้นล่างประดิษฐานพระพุทธอภัยทาน ชั้นที่สอง ประดิษฐานองค์พระพุทธโสธรจำลอง องค์ใหญ่ที่สุดในโลก ขนาดหน้าตักกว้าง 5 เมตร 9 นิ้ว ขนาดความสูงพร้อมฐาน 20 เมตร นอกจากนั้นวัดยังมีศาลเจ้าแม่สร้อยดอกหมาก
วัดพุนพินใต้

วัดพุนพินใต้ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าข้าม อำเภอพุนพิน จังหวัดสุราษฎร์ธานี
วัดพุนพินใต้ตั้งวัดเมื่อ พ.ศ. 1989 ได้รับพระราชทานวิสุงคามสีมาเมื่อ พ.ศ. 1995 แต่เดิมบริเวณนี้เป็นที่อยู่ของชาวจีนซึ่งเป็นพ่อค้าเรือสำเภา เรียกว่า "ชุมชนคลองเรือ" และได้สร้างวัดนี้ขึ้น ต่อมาเกิดโรคระบาดจึงมีการอพยพย้ายไปอยู่ที่อื่นกันเป็นจำนวนมาก ต่อมาเมื่อมีการแยกบ้านจากบ้านพุนพินมาตั้งชุมชนใหม่ฝั่งตรงข้ามบริเวณวัดเรียกว่า "ชุมชนบ้านคลองน้อย" วัดพุนพินจึงได้รับการบูรณะอีกครั้งหนึ่ง โดยปรากฏหลักฐานคือการสร้างระฆัง เมื่อ พ.ศ. 2445 (ปัจจุบันอยู่ในหอระฆังหลังอุโบสถ) จากนั้นก็มีการบูรณะเรื่อยมาจนถึงปัจจุบัน
โบราณวัตถุและสถานที่สำคัญ คือ พระประธานในอุโบสถทำด้วยศิลาทรายแดงเป็นพระประธานที่ใหญ่สุดในจังหวัดสุราษฏร์ธานี พร้อมด้วยสาวก 3 องค์ ทำด้วยศิลาทรายแดง เจดีย์ทรงระฆังคว่ำทำด้วยอิฐพบชิ้นส่วนศิลาทรายแดงหลายชิ้น เข้าใจว่าคงเป็นฐานพระพุทธรูป พัทธสีมาทำจากศิลาทรายแดง 1 ชิ้น 
พ.ศ.2529 โครงการโบราณคดีประเทศไทย (ภาคใต้) กองโบราณคดี กรมศิลปากร โดย โดยนิติ แสงวัณณ์ และคณะ ได้สำรวจวัดแห่งนี้ พบว่าบริเวณด้านหลังเจดีย์ซึ่งปัจจุบันเป็นที่ตั้งของหอระฆังนั้น ได้มีการขุดพบเครื่องถ้วยเคลือบสีน้ำตาล (เครื่องถ้วยเชลียง) ในลักษณะไหหรือกระปุกขนาดเล็กภายในบรรจุกระดูกที่เผาแล้ว จากการสำรวจบนผิวดินพบว่าแนวที่พบเศษภาชนะดินเผาจะเริ่มตั้งแต่แนวหอระฆังไปจดที่ดินของนางบุญรอด ทิพบรรพต
กีฬายิงธนูในโอลิมปิกฤดูร้อน 2020 – บุคคลชาย

การแข่งขันกีฬายิงธนูในโอลิมปิกฤดูร้อน 2020 – บุคคลชาย เป็น 1 ใน 5 รายการแข่งขันยิงธนูที่โตเกียว ประเทศญี่ปุ่น จะจัดขึ้นที่เกาะยุเมโนชิมะ ครั้งนี้จัดการแข่งขันกีฬายิงธนูในโอลิมปิก นับเป็นการแข่งขันครั้งที่ 13 ติดต่อกัน ซึ่งจัดขึ้นทุกครั้งตั้งแต่การยิงธนูกลับสู่โอลิมปิกในปี พ.ศ. 2515
สถิติ.
ก่อนการแข่งขัน สถิติโลกและโอลิมปิกมีดังนี้
กีฬายิงธนูในโอลิมปิกฤดูร้อน 2020 – บุคคลหญิง

การแข่งขันกีฬายิงธนูในโอลิมปิกฤดูร้อน 2020 – บุคคลหญิง เป็น 1 ใน 5 รายการแข่งขันยิงธนูที่โตเกียว ประเทศญี่ปุ่น จะจัดขึ้นที่เกาะยุเมโนชิมะ ครั้งนี้จัดการแข่งขันกีฬายิงธนูในโอลิมปิก นับเป็นการแข่งขันครั้งที่ 13 ติดต่อกัน ซึ่งจัดขึ้นทุกครั้งตั้งแต่การยิงธนูกลับสู่โอลิมปิกในปี พ.ศ. 2515
สถิติ.
ก่อนการแข่งขัน สถิติโลกและโอลิมปิกมีดังนี้
สถานีจตุจักร

สถานีจตุจักร (รหัสสถานี: RN02) เป็นสถานีรถไฟฟ้าในเส้นทางรถไฟฟ้าชานเมือง สายธานีรัถยายกระดับเหนือถนนกำแพงเพชร 2 ในพื้นที่แขวงจตุจักร เขตจตุจักร กรุงเทพมหานคร เปิดให้บริการเมื่อวันที่ 2 สิงหาคม พ.ศ. 2564 ตั้งอยู่บริเวณนิคม กม.11
ที่ตั้ง.
ถนนกำแพงเพชร 2 ใกล้กับสถานีจ่ายไฟฟ้าย่อยจตุจักร การไฟฟ้าฝ่ายผลิตแห่งประเทศไทย และสถานีจ่ายไฟฟ้าต้นทางบางซื่อ การไฟฟ้านครหลวง ในพื้นที่แขวงจตุจักร เขตจตุจักร กรุงเทพมหานคร
ในแผนงานเดิมของการรถไฟแห่งประเทศไทย สถานีแห่งนี้มีชื่อเดิมว่า สถานี กม.11 เพื่อให้สอดคล้องกับป้ายหยุดรถไฟ นิคมรถไฟ กม.11 เหมือนสถานีอื่น ๆ ในโครงการ แต่ในช่วงสุดท้ายของการก่อสร้าง การรถไฟแห่งประเทศไทย ได้ประกาศยกเลิกการใช้งานป้ายหยุดนิคมรถไฟ กม.11 ลง เพื่อทำเป็นรางหลีกเข้าศูนย์ซ่อมบำรุงของรถไฟฟ้าสายสีแดงเข้ม สถานีแห่งนี้จึงถูกเปลี่ยนชื่อให้เป็น สถานีจตุจักร ในเวลาต่อมา
รูปแบบของสถานี.
เป็นแบบชานชาลาด้านข้าง (side platform station) ขนาดมาตรฐานยาว 230 เมตร ระดับชานชาลาสูงจากพื้นดิน 18 เมตร ประกอบด้วยชั้นขายบัตรโดยสาร และชานชาลา และออกแบบให้มีรางหลีกสำหรับรถไฟทางไกลที่ไม่จอดที่สถานี
ทางเข้า-ออก.
ประกอบด้วยทางขึ้น-ลงปกติ ได้แก่
กีฬากระโดดน้ำในโอลิมปิกฤดูร้อน 2020 – สปริงบอร์ด 3 เมตร บุคคลชาย

การแข่งขันกีฬากระโดดน้ำในโอลิมปิกฤดูร้อน 2020 – สปริงบอร์ด 3 เมตร บุคคลชาย เป็น 1 ใน 8 รายการแข่งขันกระโดดน้ำที่โตเกียว ประเทศญี่ปุ่น จะจัดขึ้นที่ศูนย์กีฬาทางน้ำโตเกียว ครั้งนี้จัดการแข่งขันกีฬากระโดดน้ำในโอลิมปิกเป็นครั้งที่ 26 ในโอลิมปิกฤดูร้อน
กีฬากระโดดน้ำในโอลิมปิกฤดูร้อน 2020 – สปริงบอร์ด 3 เมตร บุคคลหญิง

การแข่งขันกีฬากระโดดน้ำในโอลิมปิกฤดูร้อน 2020 – สปริงบอร์ด 3 เมตร บุคคลหญิง เป็น 1 ใน 8 รายการแข่งขันกระโดดน้ำที่โตเกียว ประเทศญี่ปุ่น จะจัดขึ้นที่ศูนย์กีฬาทางน้ำโตเกียว ครั้งนี้จัดการแข่งขันกีฬากระโดดน้ำในโอลิมปิกเป็นครั้งที่ 26 ในโอลิมปิกฤดูร้อน
กีฬากระโดดน้ำในโอลิมปิกฤดูร้อน 2020 – สปริงบอร์ด 3 เมตร ชายคู่

การแข่งขันกีฬากระโดดน้ำในโอลิมปิกฤดูร้อน 2020 – สปริงบอร์ด 3 เมตร ชายคู่ เป็น 1 ใน 8 รายการแข่งขันกระโดดน้ำที่โตเกียว ประเทศญี่ปุ่น จะจัดขึ้นที่ศูนย์กีฬาทางน้ำโตเกียว ครั้งนี้จัดการแข่งขันกีฬากระโดดน้ำในโอลิมปิกเป็นครั้งที่ 26 ในโอลิมปิกฤดูร้อน
กีฬากระโดดน้ำในโอลิมปิกฤดูร้อน 2020 – สปริงบอร์ด 3 เมตร หญิงคู่

การแข่งขันกีฬากระโดดน้ำในโอลิมปิกฤดูร้อน 2020 – สปริงบอร์ด 3 เมตร หญิงคู่ เป็น 1 ใน 8 รายการแข่งขันกระโดดน้ำที่โตเกียว ประเทศญี่ปุ่น จะจัดขึ้นที่ศูนย์กีฬาทางน้ำโตเกียว ครั้งนี้จัดการแข่งขันกีฬากระโดดน้ำในโอลิมปิกเป็นครั้งที่ 26 ในโอลิมปิกฤดูร้อน
อำเภอคาโตริ

อำเภอคาโตริ  เป็นอำเภอหนึ่งที่ตั้งอยู่ในจังหวัดชิบะ ประเทศญี่ปุ่น อำเภอนี้มีมาตั้งแต่สมัยการปฏิรูปปีไทกะในคริสต์ศตวรรษที่ 7 และอำเภอคาโตริยังคงเป็นส่วนหนึ่งของแคว้นชิโมซะมาจนกระทั่งมีการก่อตั้งจังหวัดชิบะ อำเภอคาโตริในอดีตครอบคลุมพื้นที่ทางฝั่งใต้ของปลายแม่น้ำโทเนะ
จากข้อมูลเมื่อวันที่ 1 พฤษภาคม ค.ศ. 2021 อำเภอคาโตริมีประชากรประมาณ 32,333 คน พื้นที่ทั้งหมด
อาฮัด บินต์ อับดุลลาห์

ไซยิดดา อาฮัด บินต์ อับดุลลาห์ อัลบูไซดิยาห์  ประสูติเมื่อวันที่ 4 เมษายน เป็นบุตรีใน อับดุลลาห์ บิน ฮาหมัด อัล-บูไซดิ พระบิดาของพระองค์นั้น เป็นปลัดกระทรวงยุติธรรมในโอมาน พระองค์ทรงเรียนจบด้านสังคมวิทยา
พระองค์ทรงอภิเษกสมรสกับ สมเด็จพระราชาธิบดีสุลต่านฮัยษัม บิน ฏอริก อัสซะอีด มีพระบุตรดังนี้
ปัจจุบันพระองค์ดำรงพระอิสริยยศ พระอัครมเหสีในสุลต่านแห่งโอมาน แต่พระองค์ก็มิได้รับการสถาปนาเป็น สมเด็จพระราชินีแห่งโอมานแต่อย่างที่คาดการณ์กันไว้ พระอิสริยยศพระองค์เทียบชั้นได้กับ พระราชเทวี ในฐานันดรไทย
อาเรนานัตซียอนาเลอ

อาเรนานัตซียอนาเลอ  เป็นสนามฟุตบอลที่มีหลังคาเปิด-ปิดได้ ตั้งอยู่ที่บูคาเรสต์ในประเทศโรมาเนีย เปิดใช้งานใน ค.ศ. 2011 บนที่ตั้งของสนามกีฬาแห่งเดิมที่ถูกทำลายระหว่าง ค.ศ. 2007 ถึง 2008 สนามแห่งนี้ใช้จัดการแข่งขันฟุตบอลสำคัญหลายนัด โดยเป็นสนามเหย้าของฟุตบอลทีมชาติโรมาเนียและเป็นสนามจัดแข่งขันโรมาเนียนคัพรอบชิงชนะเลิศ นอกจากนี้ ยังเป็นสนามเหย้าของสโมสรเฟเชเซเบและดีนามอบูกูเรชต์
สนามมีความจุ 55,634 ที่นั่ง จึงถือเป็นสนามฟุตบอลที่ใหญ่ที่สุดในประเทศโรมาเนีย สนามแห่งนี้ออกแบบโดยแกร์คัน, มาร์ค และหุ้นส่วน สร้างโดยมัคส์ เบอเกิล และอัสตัลดี ซึ่งเป็นผู้รับเหมาก่อสร้างจากเยอรมนีและอิตาลีตามลำดับ สนามมีหลังคาที่เลื่อนเปิดปิดได้ในระหว่างการแข่งขัน
สนามแห่งนี้เป็นสนามฟุตบอลยูฟ่าประเภท 4 เคยใช้จัดการแข่งขันยูฟ่ายูโรปาลีก นัดชิงชนะเลิศ 2012 และบางนัดของฟุตบอลชิงแชมป์แห่งชาติยุโรป 2020 นอกจากนี้ ยังใช้จัดการแสดงคอนเสิร์ตด้วย
สนามกีฬาพาร์เกิน

สนามกีฬาพาร์เกิน หรือรู้จักกันสั้น ๆ ว่า พาร์เกิน หรือชื่อเดิม: Telia Parken (2014–2020) เป็นสนามฟุตบอลที่ตั้งอยู่ในเขต Indre Østerbro ของกรุงโคเปนเฮเกน ประเทศเดนมาร์ก ก่อสร้างระหว่าง ค.ศ. 1990 ถึง 1992 สนามแห่งนี้มีหลังคาที่เปิด-ปิดได้และมีความจุ 38,065 ที่นั่งสำหรับการแข่งขันฟุตบอล โดยเป็นสนามเหย้าของสโมสรฟุตบอลโคเปนเฮเกนและฟุตบอลทีมชาติเดนมาร์ก นอกจากนี้ ในการจัดคอนเสิร์ต สนามสามารถรองรับความจุได้มากกว่าตอนที่แข่งขันฟุตบอล โดยสามารถรองรับได้ถึง 50,000 คนในกรณีที่มีเวทีอยู่ปลายสนาม และ 55,000 คนในกรณีที่มีเวทีอยู่กลางสนาม
พาร์เกินเป็นหนึ่งใน 12 สนามที่ใช้จัดแข่งขันฟุตบอลชิงแชมป์แห่งชาติยุโรป 2020 โดยจัดการแข่งขันในรอบแบ่งกลุ่มทั้งสามนัดและรอบ 16 ทีมสุดท้าย
เกอราเนียม ซึ่งเป็นภัตตาคารมิชลินระดับ 3 ดาว ตั้งอยู่บนชั้น 8 ของสนามแห่งนี้
เควิน ฟ็อลลันท์

เควิน ฟ็อลลันท์ (เกิดวันที่ 30 กรกฎาคม ค.ศ. 1992) เป็นนักฟุตบอลชาวเยอรมันที่เล่นในตำแหน่งปีกหรือกองหน้าให้กับมอนาโกในลีกเอิงและทีมชาติเยอรมนี เขาทำผลงานได้อย่างโดดเด่นในฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2015 ซึ่งเขาได้รับรางวัลรองเท้าเงินในรายการแข่งขันนั้น
ทีมชาติ.
ชุดใหญ่.
วันที่ 8 พฤษภาคม ค.ศ. 2014 ฟ็อลลันท์ถูกเรียกติดทีมชาติเยอรมนีชุดใหญ่เป็นครั้งแรกและได้ลงเล่นในนัดกระชับมิตรที่เสมอกับโปแลนด์แบบไร้ประตูในอีกห้าวันถัดมา เขาเป็นหนึ่งใน 30 ผู้เล่นชุดเบื้องต้นสำหรับการแข่งขันฟุตบอลโลก 2014 ที่บราซิล อย่างไรก็ตาม เขาถูกตัดชื่อออกในรอบตัดตัวเหลือ 23 คนสุดท้าย ซึ่งสุดท้ายแล้วเยอรมนีชนะเลิศฟุตบอลโลกครั้งนั้น วันที่ 11 พฤศจิกายน ค.ศ. 2016 เขาทำประตูแรกในนามทีมชาติเยอรมนีในนัดที่เอาชนะซานมารีโน 8–0 ในฟุตบอลโลก 2018 รอบคัดเลือก
หลังจากที่ทำผลงานได้ดีกับมอนาโก ฟ็อลลันท์มีชื่อติดทีมเยอรมนีในการแข่งขันฟุตบอลชิงแชมป์แห่งชาติยุโรป 2020 เมื่อวันที่ 19 พฤษภาคม ค.ศ. 2021
ชีวิตส่วนตัว.
ฟ็อลลันท์สมรสกับแฟนสาวที่คบหากันมานานอย่างคัทยา ฟิชเทิล ในเดือนมิถุนายน ค.ศ. 2017 และมีลูกสาวคนแรกในเดือนมีนาคม ค.ศ. 2018
พงศาวดารเขมร ฉบับนักองค์เอง

พงศาวดารเขมร ฉบับนักองค์เอง เป็นพงศาวดารเขมรฉบับที่เก่าแก่ที่สุด พงศาวดารฉบับนี้เรียบเรียงในสมัยสมเด็จพระนารายณ์รามาธิบดีศรีสุริโยพรรณ (นักองค์เอง) หรือก่อนนั้น สมเด็จพระนารายณ์รามาธิบดีศรีสุริโยพรรณนำมาทูลเกล้าฯ ถวายพระบาทสมเด็จพระพุทธยอดฟ้าจุฬาโลกมหาราชเมื่อ พ.ศ. 2339 แล้วจึงโปรดให้หลวงพจนาพิจิตร ขุนสารประเสริฐ ขุนมหาสิทธ และนายชํานิโวหาร แปลเป็นภาษาไทย ศานติ ภักดีคำ สันนิษฐานว่า หลวงพจนาพิจิตรดังกล่าว ได้แก่ หลวงพจนาพิจิตร (เมือง) ซึ่งภายหลังได้เป็นพระยากลาโหม โดยออกชื่อว่า "พระพงษาวะดาลเขมน ของเจ้ารามาธิบดีถวาย" แต่คราวตีพิมพ์ในประชุมพงศาวดารภาคที่ 4 เมื่อ พ.ศ. 2458 นั้น ออกชื่อว่า "พงษาวดารเมืองลแวก" แต่ปัจจุบันต้นฉบับภาษาเขมรสูญหายไปแล้ว
พงศาวดารเขมร ฉบับนักองค์เอง จับความตั้งแต่ มหาศักราช 1268 (จ.ศ. 708 หรือ พ.ศ. 1889) เมื่อสมเด็จพระมหานิภารเสวยราชสมบัติในพระนครศรีโสทรราชธานี (กรุงยโศธรหรือนครธม) จนถึงแผ่นดินสมเด็จพระศรีโสไทยเสวยราชย์ ณ พระนครหลวง ครั้งนั้นสมเด็จพระศรีโสไทยนั้นมิไว้พระทัยเจ้าพญาธรรมราชาจะให้ฆ่าเสีย เจ้าพญาธรรมราชาก็หนีออกไปซ่องสุมผู้คนยกมารบได้พระนครหลวง สมเด็จพระศรีโสไทยก็หนีเข้ามายังพระนครศรีอยุธยา
มหาโจฬมนเทียร

หมู่มหาโจฬมนเทียร ("มหาโจฬมนฺทิราณิ") เป็นแหล่งมรดกโลกโดยยูเนสโก ประกอบด้วยเทวสถานฮินดูที่สร้างขึ้นในสมัยจักรวรรดิโจฬะ ปัจจุบันอยู่ในพื้นที่รัฐทมิฬนาฑู เทวสถานเหล่านี้สร้างขึ้นระหว่างศตวรรษที่ 11 ถึง 12 ประกอบไปด้วยหมู่มนเทียรสามหมู่ คือ พฤหทีสวรมนเทียร ตันชาวุร, พฤหทีสวรมนเทียร คงไคโกนฑะ โจฬปุรัม, ไอรวเตสวรมนเทียร ทรสุรัม
ทางรถไฟสายภูเขาแห่งอินเดีย

ทางรถไฟสายภูเขาแห่งอินเดีย  หมายถึงรถไฟสายต่าง ๆ ที่สร้างและวิ่งไปตามภูเขาในประเทศอินเดีย ปัจจุบันทางรถไฟสายภูเขาจำนวนสามสาย ได้แก่ สายดาร์จีลิงหิมาลัย, สายภูเขานิลคีรี และสายกาลกา-ศิมลา ซึ่งได้รับสถานะแหล่งมรดกโลกโดยยูเนสโก นอกจากนี้ยังมีสายเขามาเตรันที่อยู่ในรายชื่อแหล่งมรดกโลกขั้นต้น (Tentative) ทั้งสี่สายที่กล่าวมาเป็นรางรถไฟแบบเกจแคบ และสายนิลคีรียังเป็นรางรถไฟแบบแร็คแห่งเดียวในอินเดีย
ทางรถไฟสายภูเขาบางสาย เช่น สายลุมดิง-พาทารปุระ ได้ถูกปรับเป็นทางรถไฟแบบ #เปลี่ยนทาง เกจกว้าง ซึ่งเป็นแบบมาตรฐานของประเทศ บางสาย เช่น สายหุบเขากังครา กำลังอยู่ภายใต้การปรับปรุงเพื่อเป็นแบบเกจกว้าง บางสาย เช่น สายชัมมู-พรมูลละ กำลังก่อสร้างอยู่ และนอกจกานี้ยังมีอีกหลายสายที่อยู่ในระยะวางแผน เช่น ศรีนคร–เลห์, พิลาสปุระ-เลห์, ชัมมู-ปูฉ และ โจตจารธาม โดยทางรถไฟที่สร้างใหม่เหล่านี้จะสร้างด้วยเกจขนาด #เปลี่ยนทาง ทั้งสิ้น
เพิงหินภีมเพฏกา

หมู่เพิงหินภีมเพฏกา  เป็นแหล่งโบราณคดีในรัฐมัธยประเทศ ประเทศอินเดีย ซึ่งมาจากยุคสมัยก่อนประวัติศาสตร์ในยุคพาเลโอลิธิก ถึง เมโซลิธิก และยุคประวัติศาสตร์ เพิงหินนี้เป็นหลักฐานถึงการมีอยูของมนุษย์ที่เก่าแก่ที่สุดในอินเดีย และเป็นหลักฐานของยุคหินปรากฏ เริ่มตั้งแต่ยุคเอชูเลียน แหล่งโบราณคดีนี้ได้รับสถานะแหล่งมรดกโลกโดยยูเนสโก โดยประกอบด้วยเพิงหินจำนวน 750 แห่ง กระจายในพื้นที่กว้างกว่า ในอำเภอไรเสน เพิงหินบางส่วนมีอายุเก่าแก่กว่า 100,000 ปี
เพิงหินบางส่วนปรากฏหลักฐานจิตรกรรมถ้ำ ชิ้นที่เก่าแก่ที่สุดนั้นอายุราว 10,000 ปี (ตั้งแต่ราว 8,000 ปี ก่อน ค.ศ.) ตรงกับยุคเมโซลิธิกของอินเดีย ภาพเขียนที่ปรากฏนั้นเป็นรูปคนและสัตว์ นอกจากนี้ยังพบภาพเขียนจากยุคก่อนประวัติศาสตร์สมัยอื่น ๆ เรื่อยมาจนถึงยุคกลาง และมีปรากฏในเพิงหินเดี่ยว ๆ พบภาพวาดจาง ๆ แสดงภาพมนุษย์ถือสามง่ามกำลังเต้นระบำ นักโบราณคดี วี เอส วกันการ์ตั้งชื่อเล่นให้กับภาพเขียนนี้ว่า "นาฏราช" และประมาณว่าภาพเขียนสีในราว 100 เพิงหินได้จางหายไปหมดแล้ว งานศิลปะบนหินเหล่านี้เก่าแก่ที่สุดแห่งหนึ่งในอินเดีย และหมู่เพิงหินเหล่านี้ถือได้ว่าเป็นหนึ่งในกลุ่มแหล่งโบราณคดียุคก่อนประวัติศาสตร์ที่ใหญ่ที่สุดแห่งหนึ่งในอินเดียเช่นกัน
ในเดือนกุมภาพันธ์ 2021 มีการค้นพบฟอสซิลของดิกินซอเนียที่ภีมเพฏกา
อรรถกร ศิริลัทธยากร

อรรถกร ศิริลัทธยากร (เกิด 7 สิงหาคม พ.ศ. 2527) ชื่อเล่น เบนซ์ เป็นนักการเมืองชาวไทย ปัจจุบันดำรงตำแหน่งรัฐมนตรีว่าการกระทรวงเกษตรและสหกรณ์ ในรัฐบาลแพทองธาร ชินวัตร สมาชิกสภาผู้แทนราษฎรจังหวัดฉะเชิงเทรา และนายทะเบียนสมาชิกพรรคกล้าธรรม อดีตรัฐมนตรีช่วยว่าการกระทรวงเกษตรและสหกรณ์ ในรัฐบาล เศรษฐา ทวีสิน อดีตสมาชิกสภาผู้แทนราษฎร แบบบัญชีรายชื่อ
ประวัติ.
อรรถกร เกิดเมื่อวันที่ 7 สิงหาคม พ.ศ. 2527 ที่ตำบลพนมสารคาม อำเภอพนมสารคาม จังหวัดฉะเชิงเทรา เป็นบุตรนายอิทธิ ศิริลัทธยากร นางสุพัฒตรา ศิริลัทธยากร ด้านครอบครัวสมรสกับณัฐญาน์ เลิศเลาห์กุล มีบุตร 1 คน
สำเร็จการศึกษาระดับปริญญาตรี ด้าน Communication Arts จาก คณะนิเทศศาสตร์ มหาวิทยาลัยกรุงเทพ และปริญญาโท Marketing Management จาก Middlesex University ประเทศอังกฤษ
การทำงาน.
อรรถกร ประกอบธุรกิจส่วนตัว ต่อมาในปี พ.ศ. 2554 ได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 57 สังกัดพรรคเพื่อไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 และได้รับเลือกตั้งเป็น สส.สมัยแรก ต่อมาย้ายมาสังกัดพรรคพลังประชารัฐ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ลงสมัครสมาชิกสภาผู้แทนราษฎรแบบบัญชีรายชื่อ ลำดับที่ 18 โดยการสนับสนุนของบิดา และได้รับเลือกตั้งอีกครั้ง 
อรรถกร มีบทบาทเป็นผู้ช่วยเลขานุการคณะกรรมการประสานงานสภาผู้แทนราษฎร (วิปรัฐบาล) และเป็นกรรมาธิการพิจารณาร่างพระราชบัญญัติงบประมาณรายจ่ายประจำปี หลายปีงบประมาณด้วยกัน นอกจากนั้นเขายังเป็นผู้อภิปรายประเด็นเกี่ยวกับการแต่งกายในการประชุมสภาผู้แทนราษฎรอีกด้วย
ในเดือนมิถุนายน พ.ศ. 2564 เขาได้รับเลือกเป็นกรรมการบริหารพรรคพลังประชารัฐ และเขาเป็นโฆษกพรรคพลังประชารัฐ
ในเดือนเมษายน พ.ศ. 2567 เขาได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลเศรษฐา ทวีสิน ต่อมาในวันที่ 4 กันยายน พ.ศ. 2567 อรรถกรได้ยื่นหนังสือลาออกจากตำแหน่งกรรมการบริหารพรรคพลังประชารัฐ
สมาชิกสภาผู้แทนราษฎร.
อรรถกร ศิริลัทธยากร ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
ไอดอลหลงยุค

ไอดอลหลงยุค  เป็นละครโทรทัศน์ของเกาหลีใต้ที่นำแสดงโดย ยุน ชี-ยุน, อี เซ-ย็อง, คิม มิน-แจ และ ชา แท-ฮย็อน ละครเรื่องนี้ออกอากาศทาง KBS2 ตั้งแต่วันที่ 2 มิถุนายน ถึง 22 กรกฎาคม พ.ศ. 2560 ในวันศุกร์และวันเสาร์ เวลา 23:00 น. (KST) จำนวน 32 ตอน
"ไอดอลหลงยุค" เป็นละครเรื่องแรกที่กำกับโดย ยู โฮ-จิน ผู้กำกับรายการวาไรตี้ "2 Days & 1 Night" ซีซั่นที่ 3 และผลงานการกำกับเรื่องแรกของ ชา แท-ฮย็อน ที่ร่วมแสดงด้วย
นักแสดง.
สนับสนุน.
เวิร์ลด์เอ็นเตอร์เทนเมนต์.
 <ns>10</ns>
 <id>508114</id>
 <redirect title="แม่แบบ:Div col" />
 <revision>
 <id>4555743</id>
 <timestamp>2013-01-13T10:58:43Z</timestamp>
 <contributor>
 <username>Nullzero</username>
 <id>106127</id>
 </contributor>
 <comment>#REDIRECT </comment>
 <origin>4555743</origin>
 <model>wikitext</model>
 <format>text/x-wiki</format>
สตาร์พันช์เอ็นเตอร์เทนเมนต์.
 <ns>10</ns>
 <id>508114</id>
 <redirect title="แม่แบบ:Div col" />
 <revision>
 <id>4555743</id>
 <timestamp>2013-01-13T10:58:43Z</timestamp>
 <contributor>
 <username>Nullzero</username>
 <id>106127</id>
 </contributor>
 <comment>#REDIRECT </comment>
 <origin>4555743</origin>
 <model>wikitext</model>
 <format>text/x-wiki</format>
หนึ่งในไอดอลยอดนิยมของตาร์พันช์ และมักได้รับงานจากสื่อดนตรีที่สูญหายของฮย็อน-แจ ซึ่งเขาถูกบังคับให้อ้างว่าเป็นของตัวเอง
พิมพ์รพี พันธุ์วิชาติกุล

พิมพ์รพี พันธุ์วิชาติกุล (เกิด 27 กุมภาพันธ์ พ.ศ. 2515) อดีตสมาชิกสภาผู้แทนราษฎร แบบบัญชีรายชื่อ สังกัดพรรคประชาธิปัตย์ เป็นบุตรสาวของพิเชษฐ พันธุ์วิชาติกุล อดีตกรรมการสภาที่ปรึกษาพรรคประชาธิปัตย์
ประวัติ.
ดร.พิมพ์รพี พันธุ์วิชาติกุล (ชิ้อเล่น น้ำผึ้ง) เกิดเมื่อวันที่ 27 กุมภาพันธ์ พ.ศ. 2515 เป็นบุตรสาวคนโตของ พิเชษฐ พันธุ์วิชาติกุล กับ ลลิดา พันธุ์วิชาติกุล สำเร็จการศึกษาระดับปริญญาตรี เศรษฐศาสตรบัณฑิต จากจุฬาลงกรณ์มหาวิทยาลัย ปริญญาโท Master of Policy Econonics. University of Illinois (Urbana Champaign) และปริญญาเอก ปรัชญาดุษฎีบัณฑิต (การเมือง) จากมหาวิทยาลัยรามคำแหง
การทำงาน.
พิมพ์รพี พันธุ์วิชาติกุล ประกอบธุรกิจโรงแรมและภัตตาคาร และธุรกิจสวนพนมชัย สวนปาล์มเก่าแก่ของจังหวัดกระบี่ ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ลงสมัครสมาชิกสภาผู้แทนราษฎรแบบบัญชีรายชื่อ สังกัดพรรคประชาธิปัตย์ โดยการสนับสนุนของบิดา และได้รับเลือกตั้งเป็นครั้งแรก โดยการเลื่อนขึ้นมาแทน พีระพันธุ์ สาลีรัฐวิภาค 
พิมพ์รพี พันธุ์วิชาติกุล มีบทาทในการอภิปราย แสดงความคิดเห็นเกี่ยวกับสถานการณ์การระบาดทั่วของโควิด-19 ในประเทศไทยหลายครั้ง ทั้งในสภาผู้แทนราษฎรและในสังคมออนไลน์
นอกจากนั้นเธอยังเป็นกรรมการบริหารพรรคประชาธิปัตย์ ชุดที่นำโดย จุรินทร์ ลักษณวิศิษฏ์
การมีลักษณะเด่น (ภาษาศาสตร์)

การมีลักษณะเด่น หรือ ความแปลกเด่น  ในทางภาษาศาสตร์ หมายถึง สภาพหรือสภาวะที่โดดเด่นในแง่ของความไม่เป็นแบบแผนหรือแตกต่างออกไปเมื่อเทียบกับสิ่งที่ธรรมดาหรือสามัญกว่า เช่น ในทางสัทวิทยา เสียง (เสียงกัก ฐานปุ่มเหงือก) เป็นเสียงที่พบในแทบทุกภาษา แต่เสียง (เสียงเสียดแทรก ฐานเพดานอ่อน) พบได้น้อยเมื่อเทียบกับเสียง เท่ากับว่าเสียง มีความเรียบง่ายกว่าเสียง หรือพูดอีกอย่างว่าเสียง มีความแปลกเด่นเมื่อเทียบกับเสียง
การลงคะแนนแบบจำกัดคะแนนเสียง

การลงคะแนนแบบจำกัดคะแนนเสียง (ย่อ LV) หรือ คะแนนเสียงจำกัด  เป็นระบบการลงคะแนนที่ผู้ลงคะแนนมีจำนวนคะแนนเสียงน้อยกว่าจำนวนที่นั่งทั้งหมด โดยผู้สมัครหลายคนที่ได้คะแนนในกลุ่มที่สูงสุดจะเป็นผู้ชนะการเลือกตั้ง ในกรณีพิเศษซึ่งผู้ลงคะแนนอาจลงคะแนนให้เพียงผู้สมัครคนเดียวในเขตที่มีหลายที่นั่ง จะเรียกว่า แบบเสียงเดียวโอนไม่ได้  หรือเรียกว่า คะแนนเสียงจำกัดอย่างเคร่งครัด 
ตัวอย่าง.
ในการเลือกตั้งผู้แทนจำนวนสามคน บัตรเลือกตั้งเป็นดังตัวอย่างนี้
ผู้ลงคะแนนมีสิทธิเพียงแค่คนละสองคะแนน โดยในกรณีนี้ได้เลือก Brian และ Beryl โดยไม่สามารถออกเสียงเลือกคนที่สามตามจำนวนที่นั่งที่มีในเขตได้ โดยแต่ละคะแนนเสียงที่กาให้ผู้สมัครนั้นจะถูกนับมารวมกันแยกเป็นรายผู้สมัคร
ทางปฏิบัติและประเด็น.
ถึงแม้ว่าวิธีนี้บ่อยครั้งจะช่วยให้กลุ่มเสียงข้างน้อยได้รับการเลือกตั้ง ซึ่งไม่เหมือนกับแบบแบ่งเขตคะแนนสูงสุด (FPTP) หรือแบบแบ่งเขตหลายเบอร์ (ยกชุด) หรือ Bloc voting แต่ก็ไม่ได้เป็นเช่นนี้เสมอไปเนื่องจากประสิทธิภาพของคะแนนเสียงส่วนนั้นอาจจะถูกปรับขึ้นตามจำนวนผู้สมัคร
จากตัวอย่างที่ผ่านมา ผู้ลงคะแนนร้อยละ 54 สนับสนุนพรรคน้ำเงิน และอีกร้อยละ 46 สนับสนุนพรรคแดง ให้สมมติว่าหากแบ่งการสนับสนุนทั่วทั้งเขตแล้ว พรรคน้ำเงินจะชนะทั้งสามที่นั่งทั้งในแบบแบ่งเขตคะแนนสูงสุด และแบบแบ่งเขตหลายเบอร์ ในขณะที่แบบเสียงจำกัดนั้นพรรคแดงจะชนะได้ 1 ที่นั่ง
อย่างไรก็ตาม มีความเป็นไปได้ที่พรรคน้ำเงินจะพยายามมากเกินไปจนทำให้ชนะเพียงแค่ที่นั่งเดียวจากทั้งหมดได้ เพราะพรรคน้ำเงินได้คะแนนเสียงเกือบร้อยละ 60 ของทั้งหมด โดยอาจมีความพยายามจะเอาชนะทั้งสามที่นั่ง โดยจะใช้วิธีส่งผู้สมัครให้ครบสามคน ในขณะที่พรรคแดงซึ่งรู้จุดอ่อนของตนจึงเลือกที่จะส่งผู้สมัครเพียงสองรายเพื่อพยายามรวบรวมเสียงให้ได้ประโยชน์มากที่สุด
สมมติว่าผู้ลงคะแนนจำนวน 100,000 คนสามารถออกเสียงได้คนละ"สอง"เสียง ผลการเลือกตั้งอาจจะได้เป็นดังนี้
โดยการส่งผู้สมัครเข้าชิงที่นั่งจำนวนเต็มสามคนนั้นพรรคนำ้เงินทำให้เกิดปรากฏการณ์เสียงแตกถึงแม้ว่าจะได้เสียงส่วนใหญ่ในเมืองก็ตาม 
จากตัวอย่างนี้จะเห็นว่า การลงคะแนนแบบจำกัดคะแนนเสียงนี้ไม่ใช่ระบบการลงคะแนนแบบสัดส่วน
อีกหนึ่งวิธีที่ระบบนี้อาจทำให้ความพยายามให้เป็นสัดส่วนอย่างเป็นธรรมนั้นล้มเหลวหากในกรณีที่พรรคการเมืองที่มีขนาดใหญ่มากนั้นมีการจัดการที่ดี และสามารถจัดการแบ่งสรรคะแนนเสียงต่อผู้สมัครได้โดยเกิดประโยชน์สูงสุด ตัวอย่างในประวัติศาสตร์ของการเลือกตั้งทั่วไปในปี ค.ศ. 1880 สำหรับเขตเลือกตั้งในเบอร์มิงแฮมที่มีผู้แทนจำนวนสามคน โดยผู้ลงคะแนนสามารถออกเสียงได้คนละไม่เกินสองเสียง
ชาลส์ ซีมัวร์ใน บทความเรื่อง "การปฏิรูประบบการลงคะแนนในอังกฤษและเวลส์" อธิบายถึงปฏิกิริยาของเหล่าผู้สนับสนุนพรรคเสรีนิยมในเบอร์มิงแฮมภายหลังจากการเริ่มประกาศใช้ระบบจำกัดคะแนนเสียง
เหล่าชาวเสรีนิยมในเบอร์มิงแฮมล้วนตระหนักดีว่าหากพวกเขาต้องการเก็บที่นั่งที่สามไว้ให้ได้ จะต้องทำการแบ่งคะแนนเสียงให้ดีให้กับผู้สมัครทั้งสามราย โดยเพื่อเป็นการป้องกันปัญหาคะแนนสูญ จะต้องมีการจัดตั้งองค์กรเพื่อควบคุมตัวเลือกของผู้ลงคะแนนได้อย่างสมบูรณ์ และผู้ลงคะแนนแต่ละรายจะต้องลงคะแนนตามที่ได้รับคำสั่ง ความสำเร็จของสมาคมเบอร์มิงแฮมนั้นได้กลายเป็นที่รู้โดยทั่วว่าพรรคการเมืองนั้นเป็นปึกแผ่น และไม่มีผู้สมัครจากฝั่งอนุรักษ์นิยมรายใดได้กลับมาอีก โดยได้ถูกลอกเลียนแบบในเขตเลือกตั้งอื่นๆ อีกมากและถือเป็นการเปิดยุคสมัยใหม่ในการพัฒนาเครื่องจักรในการเลือกตั้งของพรรคการเมืองอันเป็นผลของการเมืองระบบตัวแทนอันลึกซึ้ง
คิม มิน-แจ

คิม มิน-แจ  หรือที่รู้จักในชื่อ Real.be เป็นนักแสดงและแร็ปเปอร์ชาวเกาหลีใต้ เขาแสดงในละครโทรทัศน์เรื่อง "เซคอนด์เทวนตีส์" (2015), "มายเฟิร์สไทม์" (2015), "ดร. โรแมนติก" (2016), "ก็อบลิน คำสาปรักผู้พิทักษ์วิญญาณ" (2016), "เทมพ์เทด" (2018), "" (2019), "ดร. โรแมนติก 2" (2020), และ "Do You Like Brahms?" (2020) เขายังเป็นผู้เข้าแข่งขันในการแข่งขันแร็พ "โชว์มีเดอะมันนี 4" ในปี พ.ศ. 2558
หัสวีร์ ภัคพงษ์ไพศาล

หัสวีร์ ภัคพงษ์ไพศาล (เกิด 21 สิงหาคม พ.ศ. 2540) ชื่อเล่น เข้ม เป็นนักแสดงและนายแบบชาวไทย ปัจจุบันเป็นนักแสดงสังกัดช่องวัน 31
ประวัติ.
หัสวีร์ ภัคพงษ์ไพศาล เกิดเมื่อวันที่ 21 สิงหาคม พ.ศ. 2540 ที่จังหวัดหนองคาย (ปัจจุบันคือจังหวัดบึงกาฬ) เขาเป็นบุตรคนเล็กของครอบครัว จบโรงเรียนมัธยมที่อำเภอบึงกาฬ จบการศึกษาระดับปริญญาตรีคณะนิเทศศาสตร์ มหาวิทยาลัยธุรกิจบัณฑิตย์
หัสวีร์เริ่มเข้าสู่วงการบันเทิงจากการติดต่อทางโมเดลลิ่ง โดยมีการชักชวนให้มาแคสติ้งเป็นนักแสดง และได้รับโอกาสร่วมแสดงละครซีรีส์ "ปาฏิหาริย์รัก" ในฐานะนักแสดงร่วมรับเชิญ และยังได้รับงานแสดงในมิวสิควิดีโอ เช่น "กระเป๋าสมปอง" - จ่อย ไมค์ทองคำ, "ฝันว่ามีแฟน" - นัท มาลิสา, "ภาวนา(Pray)" - Coconut Sunday ในเวลาต่อมา หัสวีร์ได้เข้ามาเซ็นสัญญาในฐานะนักแสดงสังกัดช่อง 7 เอชดี มีผลงานละครเรื่องแรกของช่อง คือ "ไฮโซสะออน ตามมาด้วย จ้าวสมิง" ซึ่งสามารถทำเรตติ้งละครสูงถึง 8.9 ของปีนั้น
จากนั้น ในปี พ.ศ. 2562 หัสวีร์เริ่มมีผลงานละครเรื่อง "หัวใจลูกผู้ชาย" ที่แสดงคู่กับ นาว 
- ทิสานาฏ ศรศึก โดยรับบท "นพ" ซึ่งได้รับคำชื่นชมเรื่องการแสดงในบทดราม่าแอคชั่น ตามด้วยละครเรื่อง "ตะกรุดโทน" ที่เพียงออกอากาศตอนแรกก็ได้เรตติ้งสูงถึง 7.7 - 8.0 ในช่วงที่ละครออกอากาศก็ได้รับความสนใจและคำชมในพัฒนาการแสดงมากขึ้นเรื่อย ๆ 
ต่อมา ได้รับโอกาสร่วมแสดงภาพยนตร์เรื่อง "รักนะซุปซุป" ซึ่งเป็นการแสดงภาพยนตร์เรื่องแรกในชีวิต ตามด้วยละครเรื่อง "ตะวันอาบดาว" ของค่ายปรากฏการณ์ดี ซึ่งได้ผลตอบรับที่ดี และมีเรตติ้งสูงเป็นอันดับ 3 ของปีที่ออกอากาศ นอกจากนั้น ยังมีผลงานที่สร้างชื่อเสียงให้กับตัวเขา นั่นคือละครเรื่อง "โซ่เวรี" กับการรับบท "ปรินทร์" ที่ทำให้เขาเป็นที่รู้จักมากขึ้นอย่างรวดเร็วและมีกระแสนิยมทั้งในประเทศไทยและต่างประเทศ โดยแสดงคู่กับ มุกดา นรินทร์รักษ์ จนเกิดกระแสคู่ขวัญ "เข้ม-มุก" และทำให้ทั่งคู่ได้แสดงละครโทรทัศน์ร่วมกันอีกครั้งในละครเรื่อง "เขยบ้านไร่สะใภ้ไฮโซ" ที่ได้รับการตอบรับที่ดีจากผู้ชมเช่นกัน ต่อมา เข้ม หัสวีร์ ได้เล่น ภาพยนตร์ รักนะซุปซุป ได้รับ
3 รางวัลใหญ่ จากเวทีในประเทศไทยอย่าง 
ได้สร้างปรากฎการณ์ภาพยนตร์ไทยที่ได้รับการคัดเลือกจากคณะกรรมการของ โตเกียวอินเตอร์เนชั่นแนล ฟิล์มเฟสติวัล คอร์สคัทเอเชีย เป็น1ใน7ภาพยนตร์ที่ได้จัดฉายให้กับคนทั่วโลกได้ชม ร่วมกับภาพยนตร์จากผู้กำกับชั้นแนวหน้าจาก ทั่วเอเชีย อย่าง อีริค โค อีริก คู ผู้กำกับดังชาวสิงค์โปร์ และเอ็ดวิน ผู้ได้รับรางวัล โกลเด้น ลีโอพาด จากเทศกาลภาพยนตร์โลการ์โน
ภาพยนตร์ รักนะซุปซุป คมชัดลึกอวอร์ด ครั้งที่17ประจำปี2564
รางวัล.
ส่วน รางวัล ภาพยนตร์ รักนะซุปซุป ได้รับ 3 รางวัลใหญ่ จากเวทีในประเทศไทย อย่างรางวัลคมชัดลึกอวอร์ด สาขาภาพยนตร์ เพลง ละคร ส่งเสริมวัฒนธรรมดีเด่น ที่เป็นรางวัลพิเศษที่มอบจากกระทรวงวัฒนธรรม และ*รางวัลหงส์อวอร์ด สาขาภาพยนตร์สร้างสรรค์ยอดเยี่ยม
ได้สร้างปรากฎการณ์ภาพยนตร์ไทยที่ได้รับการคัดเลือกจากคณะกรรมการของ โตเกียวอินเตอร์เนชั่นแนล ฟิล์มเฟสติวัล คอร์สคัทเอเชีย เป็น1ใน7ภาพยนตร์ที่ได้จัดฉายให้กับคนทั่วโลกได้ชม ร่วมกับภาพยนตร์จากผู้กำกับชั้นแนวหน้าจาก ทั่วเอเชีย อย่าง อีริค โค อีริก คู ผู้กำกับดังชาวสิงค์โปร์ และเอ็ดวิน ผู้ได้รับรางวัล โกลเด้น ลีโอพาด จากเทศกาลภาพยนตร์โลการ์โน
ควัก ดง-ย็อน

ควัก ดง-ย็อน (เกาหลี: 곽동연; เกิด 19 มีนาคม ค.ศ. 1997) เป็นนักแสดงและนักดนตรีชาวเกาหลีใต้ เขาเปิดตัวการแสดงในละครโทรทัศน์เรื่อง "มายฮัสแบนด์ก็อตอะแฟมิลี" (2012) ซึ่งเขาได้รับรางวัลนักแสดงดาวรุ่งยอดเยี่ยมจากงานรางวัลละครเกาหลี จากนั้นเขาได้แสดงนำในเรื่อง "อะโดเลสเซนซ์เมดเลย์" (2013), "โมเดิร์นฟาร์เมอร์" (2014) และในปี 2016 เขาเป็นที่รู้จักมากขึ้นจากการแสดงละครประวัติศาสตร์เรื่อง "รักเราพระจันทร์เป็นใจ" (2016) และละครเรื่องต่อ ๆ มา เช่น "Gangnam Beauty" (2018), "My Strange Hero" (2018-2019), "Never Twice" (2019-2020), "Vincenzo" (2021)
ควักยังเคยเป็นมือกีตาร์นำและนักร้องของวงฝึกหัด เพื่อที่จะเตรียมเดบิวท์ "Kokoma" (หรือที่จริงแล้วคือ "วง Little Kids") ซึ่งบริหารงานโดย FNC Entertainment
อุทยานโบราณคดีจัมปาเนร์-ปาวาครห์

อุทยานโบราณคดีจัมปาเนร์-ปาวาครห์  เป็นแหล่งมรดกโลกของยูเนสโก ตั้งอยู่ในอำเภอปัญจมหัล รัฐคุชราต ประเทศอินเดีย พื้นที่กว่า และพื้นที่บัฟเฟอร์อีก โดยรอบ ในนครประวัติศาสตร์จัมปาเนร์ ซึ่งตั้งขึ้นโดยวันราช จาวทา ราชาองค์สำคัญแห่งจักรวรรดิจาวทาในศตวรรษที่ 8 ชื่อของเมืองนั้นตั้งตามมิตรสหายและนายพลจัมปา หรือต่อมารู้จักในชื่อ จัมปาราช สิ่งก่อสร้างในอุทยานโบราณคดีมีตั้งแต่แหล่งโบราณคดียุคทองแดง, ป้อมปราการบนเนินจากสมัยราชธานีศาสนาฮินดู ไปจนถึงซากปรักหักพังจากยุครัฐคุชราตในศตวรรษที่ 16 โบราณสถานมีตั้งแต่วัง, ประตูเมือง, ซุ้มประตู, มัสยิด, ที่ไว้ศพ, วิหาร, ที่อยู่อาศัย, สิ่งก่อสร้างเพื่อการเกษตร และสิ่งก่อสร้างทางชลประทาน เช่น ชลาคารกับเขื่อน ที่มีอายุตั้งแต่ศตวรรษที่ 8 ถึง 14
การเปลี่ยนผ่านจากวัฒนธรรมและสถาปัตยกรรมฮินดูไปสู่วัฒนธรรมอิสลามและสถาปัตยกรรมอิสลามในปลายศตวรรษที่ 15 ถึงต้นศตวรรษที่ 16 นั้นเดป็นเอกลักษณ์โดดเด่นหนึ่งของโบราณสถานที่นี่ หมู่โลราณสถานทั้งหลายได้รับสถานะแหล่งมรดกโลกของยูเนสโกในปี 2004
หมู่ป้อมเนินแห่งรัฐราชสถาน

หมู่ป้อมเนินแห่งรัฐราชสถาน  ประกอบด้วยป้อมปราการโบราณที่สร้างตามภูมิประเทศเขาของรัฐราชสถานในประเทศอินเดียทางตะวันตกเฉียงเหนือ และเป็นแหล่งมรดกโลกโดยยูเนสโก รายการดั้งเดิมที่ส่งไปยังคณะกรรมการมรดกโลกนั้นประกอบด้วยป้อมปราการราชปุตจำนวนห้าป้อมบนเทือกเขาอรวัลลี ต่อมายูเนสโกได้เพิ่มขึ้นเป็น 6 ป้อม ได้แก่:
ในบรรดาป้อมเหล่านี้ บางส่วนมีความยาวถึง 20 กิโลเมตร และมีระบบชลประทานที่ยังคงใช้งานได้ในปัจจุบัน
วัดคลองคูเมือง

วัดคลองคูเมือง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหินมูล อำเภอบางเลน จังหวัดนครปฐม มีพื้นที่ตั้งวัด 15 ไร่
วัดคลองคูเมืองได้จัดตั้งเป็นสำนักสงฆ์เมื่อ พ.ศ. 2540 โดยมีนายวิวิทย์ วิบูลเชื้อถวายที่ดินให้ 15 ไร่ ดำเนินการขอสร้างวัดเมื่อวันที่ 10 กุมภาพันธ์ พ.ศ. 2546 ถึงวันที่ 9 กุมภาพันธ์ พ.ศ. 2551 ได้รับตราตั้งวัดเมื่อวันที่ 14 ธันวาคม พ.ศ. 2547 เริ่มทำการก่อสร้างห้องน้ำจำนวน 8 ห้อง เมื่อ พ.ศ. 2548 ได้สร้างอาสนะสงฆ์เมื่อ พ.ศ. 2550 ได้ทำการถนนเข้าวัดเมื่อ พ.ศ. 2551 และได้ดำเนินการบูรณะศาลาการเปรียญเมื่อ พ.ศ. 2552 พื้นที่วัดมีลักษณะพื้นที่ราบลุ่ม มีคลองชลประทานผ่าน พื้นที่โดยรอบเป็นที่นา มีเจ้าอาวาสรูปแรกคือ พระอธิการสาเมศ ธมฺมสรโณ และรูปที่ 2 คือ พระสมุห์ มานะ ปญฺญาทีโป ปูชนียวัตถุทีสำคัญของวัด คือ หลวงพ่อพุทธรัตนปฏิมา ปางพระพุทธชินราช
วัดเลาเต่า

วัดเลาเต่า เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลห้วยพระ อำเภอดอนตูม จังหวัดนครปฐม มีพื้นที่ตั้งวัดเนื้อที่ 15 ไร่ 1 งาน 81 ตารางวา ปัจจุบันพระครูวิมลสิทธิชัย (สุนิมฺมโล) ดำรงตำแหน่งเจ้าอาวาส
หลวงพ่อแกะ อินทะสะโร เป็นผู้ริเริ่มสร้างวัดเมื่อ พ.ศ. 2472 ซึ่งอยู่เหนือไปทางด้านทิศเหนือของวัดในปัจจุบันประมาณ 300 เมตร และสร้างโรงเรียนประชาบาลขึ้นเมื่อปี พ.ศ. 2481 ต่อมาหลวงพ่อแกละ อินทะสะโร ได้ถึงแก่มรณภาพลง ไม่มีผู้ดูแลวัด ทำให้วัดเป็นวัดร้าง ต่อมาได้มีผู้ศรัทธาถวายที่ดินให้สร้างวัด ณ บ้านทุ่งพิชัย จึงได้ย้ายไปสร้างวัดที่บ้านทุ่งพิชัย เป็นเหตุให้หมู่บ้านเลาเต่าไม่มีวัด ในปี พ.ศ. 2519 ผู้นำท้องถิ่นซึ่งนำโดยนายแหลม นาคนาโส นายฮุย แซ่โค้ว นายนวล สิมมา ผู้ใหญ่บ้านหมู่ที่ 5 นายบุญมี ลือมอญ ผู้ใหญ่บ้านหมู่ที่ 6 ตำบลห้วยพระพร้อมด้วยประชาชนบ้านเลาเต่า ร่วมกันบริจาคเงิน ในการซื้อที่ดินสร้างวัดขึ้นใหม่ซึ่งเป็นที่ตั้งปัจจุบัน จนได้รับอนุญาตสร้างวัดเมื่อวันที่ 31 ตุลาคม พ.ศ. 2522 โดยได้มีนายแหลม นาคนาโส เป็นผู้ขออนุญาตสร้างวัด และได้นิมนต์พระอาจารย์นำ สุนิมมะโล จากวัดตาก้อง มาเป็นเจ้าอาวาส ต่อมา พ.ศ. 2535 ได้เริ่มสร้างอุโบสถลักษณะทรงไทยประยุกต์ 3 ลดและได้รับพระราชทานวิสุงคามสีมาเมื่อวันที่ 21 ธันวาคม พ.ศ. 2535
วัดห้วยพระ

วัดห้วยพระ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลห้วยพระ อำเภอดอนตูม จังหวัดนครปฐม มีเนื้อที่ประมาณ 28 ไร่ 2 งาน 10 ตารางวา ใกล้ ๆ วัดมีลำห้วยขนาดกว้างประมาณ 20 วา ที่เรียกว่า "ห้วยพระ" เป็นสำนักปฏิบัติธรรมแห่งที่ 15 ของจังหวัดนครปฐม
วัดห้วยพระสันนิษฐานว่าสร้างวัดมาในราว พ.ศ. 2440 เมื่ออดีตบริเวณวัดห้วยพระ มีลำห้วยซึ่งมีน้ำตก น้ำจะไม่แห้งตลอดปี มีลำธารสายหนึ่งเป็นห้วยทราย ชาวบ้านยึดถือว่าเป็นห้วยศักดิ์สิทธิ์ ต่อมามีพระภิกษุหนึ่งรูปมาเล่นน้ำที่ห้วยทรายแล้วถูกทรายดูด ซึ่งชาวบ้านเชื่อว่าธรณีสูบ ห้วยแห่งนี้เลยถูกเรียกว่าห้วยพระและได้เป็นชื่อตำบลตลอดมา วัดได้รับพระราชทานวิสุงคามสีมาเมื่อวันที่ 4 ธันวาคม พ.ศ. 2558
วัดห้วยพระมีพระบรมสารีริกธาตุที่ได้รับมาจากอินเดียประดิษฐานอยู่ภายในวัด มีการปฏิบัติธรรมและบวชชีพราหมณ์ทุก ๆ วันสำคัญ และวันหยุดนักขัตฤกษ์
พระครูนิวิฐบุญขันธ์ (ฉลอง ผลปุญโญ)

พระครูนิวิฐบุญขันธ์ (ฉลอง ผลปุญโญ) (7 พฤศจิกายน พ.ศ. 2489) เป็นพระเถระชั้นผู้ใหญ่อีกท่านหนึ่งในอำเภอพยุหะคีรี เป็นเจ้าอาวาสวัดอินทาราม, เจ้าคณะตำบลพยุหะ-เนินมะกอก 
ประวัติ.
พระครูนิวิฐบุญขันธ์ (ฉลอง ผลปุญโญ) เดิมชื่อ ฉลอง นามสกุล พวงสมบัติ เกิดเมื่อวัน พฤหัสบดี ที่ 7 พฤศจิกายน พ.ศ. 2489 ตรงกับขึ้น 14 ค่ำ เดือน 12 ปีจอ บิดาชื่อ นายรัง พวงสมบัติ มารดาชื่อ นางแฉล้ม เกิด ณ บ้านเลขที่ 133 หมู่ที่ 2 ตำบลพยุหะ อำเภอพยุหะคีรี จังหวัดนครสวรรค์ 
อุปสมบท.
เมื่อวันที่ 13 พฤษภาคม พ.ศ. 2510 มีพระครูนิสิตคุณากร (กัน คงฺครตโน) วัดเขาแก้ว เป็นพระอุปัชฌาย์ พระครูนิภาธรโสภณ (ชี อินทงฺกโร) วัดอินทาราม เป็นพระกรรมวาจาจารย์ และพระครูนิยุตต์ธรรมกิจ (เสียน สุธัมโม) วัดอินทาราม เป็นพระอนุสาวนาจารย์ ณ พัทธสีมาวัดอินทาราม
วัดป่าคลอง 11

วัดป่าคลอง 11 เป็นวัดราษฎร์ สังกัดคณะสงฆ์ฝ่ายธรรมยุติกนิกาย ตั้งอยู่ในตำบลบึงกาสาม อำเภอหนองเสือ จังหวัดปทุมธานี บนเนื้อที่ 16 ไร่ 
เมื่อ พ.ศ. 2531 คุณกำพล และคุณทิพวรรณ รุจิอาภรณ์ มีความประสงค์ตั้งสำนักวิปัสสนาสำหรับผู้มาปฏิบัติธรรม ต่อมาปลายปี พ.ศ. 2536 คุณกำพลเสียชีวิตลงด้วยโรคมะเร็งปอด คุณทิพวรรณและลูก ๆ ได้ดำเนินการต่อโดยมอบหมายให้คุณอรสา รุจิอาภรณ์ บุตรสาวคนโตเข้าพบกับคุณชัย วิวัฒนปิยะวงค์ เพื่อประสงค์ให้คุณชัยช่วยสร้างวัดป่าคลอง 11 จากนั้นได้นิมนต์พระโชคชัยอิสฺสรเตโช ที่จำพรรษาอยู่ที่วัดแผงม้า ตำบลวังน้ำเขียว มาสำรวจที่ดิน ได้รับที่ดินจำนวน 16 ไร่ คุณชัยและคณะจึงวางแผนรวบรวมทุนทรัพย์จากผู้มีจิตศรัทธา และได้จัดคณะผู้ก่อสร้างขึ้น ทำถนนทางเข้าวัด ขุดสระน้ำใหญ่ สระคั่นเขตสงฆ์ สระข้างถนนทางเข้า สร้างกุฏิ จนดำเนินการสำเร็จเมื่อวันที่ 16 กันยายน พ.ศ. 2542
จุดเด่นของวัดป่าคลอง 11 คือ รูปปั้นแกะสลักนาคขนาดใหญ่กับโบสถ์ไม้กลางสระน้ำที่ล้อมรอบด้วยรูปปั้นแกะสลักนาคขนาดใหญ่ ประชาชนมักมาสักการะองค์ปู่ศรีสุทโธและย่าศรีปทุมมา พระประธานในพระอุโบสถ และลูกแก้วสีแดงขนาดใหญ่ เชื่อกันว่าเป็นหัวใจพญานาค
วัดแจ้งลำหิน

วัดแจ้งลำหิน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงคำพร้อย อำเภอลำลูกกา จังหวัดปทุมธานี มีที่ดินตั้งวัดจำนวน 29 ไร่ 1 งาน 96 ตารางวา ที่ธรณีสงฆ์ 1 ไร่ 1 งาน 24 ตารางวา
วัดแจ้งลำหินสร้างเมื่อวันที่ 10 มีนาคม พ.ศ. 2439โดยมีจ่าเชียวและนางจันทร์ เสตะกันณะ ถวายที่วัด 9 ไร่ 36 ตารางวา ต่อมานางสาวสมพันธ์ แจ่มนุช ถวายที่ดินเพิ่มเติม 9 ไร่ 2 งาน 38 ตารางวา นายเพิ่มสินและนายพงษ์ศักดิ์ เสตะกันณะ ถวาย 2 ไร่ นางหมุย แก้วพวง ถวายให้เป็นถนนทางเข้าวัดกว้าง 10 เมตร ยาว 192 เมตร ได้รับพระราชทานวิสุงคามสีมา เมื่อวันที่ 10 มกราคม พ.ศ. 2528
อาคารเสนาสนะที่สำคัญ ได้แก่ กุฏิสงฆ์ จำนวน 12 หลัง ศาลาการเปรียญ 2 หลัง อุโบสถ 1 หลัง หอสวดมนต์และหอฉัน 1 หลัง ศาลาอเนกประสงค์ 1 หลัง ศาลาบำเพ็ญกุศล 3 หลัง ฌาปนสถาน (เมรุ) 1 หลัง ศาลาท่าน้ำ 5 หลัง ศาลาที่ตั้งพระพุทธรูป 2 หลัง ห้องสมุด 1 หลัง โรงครัวประกอบอาหาร 2 หลัง หอกลอง 1 หลัง หอระฆัง 1 หลัง และศาลารูปหล่อเหมือนพระครูพูน 1 หลัง ปูชนียวัตถุ ภายในอุโบสถประดิษฐาน พระสุโขทัย ปางสะดุ้งมาร หน้าตักกว้าง 49 นิ้ว 1 องค์ สร้างเมื่อปี พ.ศ. 2528 พระเชียงแสน ปางสะดุ้งมาร หน้าตักกว้าง 49 นิ้ว 1 องค์ สร้างเมื่อปี พ.ศ. 2528 พระอู่ทอง ปางสะดุ้งมาร ครองจีวรลายพิกุล หน้าตักกว้าง 89 นิ้ว 1 องค์ สร้างเมื่อปี พ.ศ. 2470 ภายในวิหารประดิษฐานพระพุทธโสธร (จำลอง) ปางสมาธิ หน้าตักกว้าง 50 นิ้ว 1 องค์ สร้างเมื่อปี พ.ศ. 2470 หลวงพ่อโพธิ์สพ สร้างเมื่อปี พ.ศ. 2470 และรอยพระพุทธบาท สร้างเมื่อปี พ.ศ. 2470
มานูเอล โลกาเตลลี

มานูเอล โลกาเตลลี (เกิดวันที่ 8 มกราคม ค.ศ. 1998) เป็นนักฟุตบอลชาวอิตาลีที่เล่นในตำแหน่งกองกลางให้กับยูเวนตุสในเซเรียอา ซึ่งเขาเป็นกัปตันทีมของสโมสรและของทีมชาติอิตาลีอีกด้วย
โลกาเตลลีมาจากระบบเยาวชนของมิลานและได้เริ่มลงเล่นระดับอาชีพให้กับมิลาน เขามีส่วนช่วยให้ทีมชนะเลิศซูแปร์โกปปาอีตาเลียนา 2016 ก่อนที่จะย้ายไปซัสซูโอโลใน ค.ศ. 2018 ก่อนจะย้ายไปร่วมทีมยูเวนตุสในปี ค.ศ. 2021
โลกาเตลลีเป็นตัวแทนของอิตาลีในการแข่งขันฟุตบอลชิงแชมป์แห่งชาติยุโรป 2020
ทีมชาติ.
ชุดใหญ่.
โลกาเตลลีลงเล่นเป็นตัวจริงนัดแรกให้กับทีมชาติอิตาลีชุดใหญ่เมื่อวันที่ 7 กันยายน ค.ศ. 2020 ช่วยให้ทีมบุกไปเอาชนะเนเธอร์แลนด์ที่อัมสเตอร์ดัม 1–0 ในยูฟ่าเนชันส์ลีก วันที่ 28 มีนาคม ค.ศ. 2021 เขาทำประตูแรกในนามทีมชาติในนัดที่บุกเอาชนะบัลแกเรีย 2–0 ในฟุตบอลโลก 2022 รอบคัดเลือก
เดือนมิถุนายน ค.ศ. 2021 โลกาเตลลีมีชื่อติดทีมชาติในการแข่งขันฟุตบอลชิงแชมป์แห่งชาติยุโรป 2020 ภายใต้การคุมทีมของโรแบร์โต มันชีนี ต่อมาวันที่ 16 มิถุนายน เขาทำสองประตูช่วยให้ทีมเอาชนะสวิตเซอร์แลนด์ในรอบแบ่งกลุ่ม 3–0
เกียรติประวัติ.
มิลาน
ยงยุทธ เทพจำนงค์

พลตำรวจเอก ยงยุทธ เทพจำนงค์ (เกิด 18 สิงหาคม พ.ศ. 2484) อดีตหัวหน้าพรรคประชานิยม อดีตสมาชิกสภาผู้แทนราษฎร แบบบัญชีรายชื่อ และอดีตผู้ช่วยผู้บัญชาการตำรวจแห่งชาติ
ประวัติ.
ยงยุทธ เทพจำนงค์ เกิดเมื่อวันที่ 18 สิงหาคม พ.ศ. 2484 จบการศึกษาจากโรงเรียนนายร้อยตำรวจ (รัฐประศาสนศาสตรบัณฑิต) รุ่นที่ 16 พล.ต.อ.ยงยุทธ เป็นนายตำรวจที่มีความสนิทสนมกับ เสนาะ เทียนทอง พลตำรวจเอกยงยุทธมีบุตรชายคือ พลตำรวจโทยิ่งยศ เทพจำนงค์ ผู้บัญชาการตำรวจภูธรภาค 2
การทำงาน.
ยงยุทธ เทพจำนงค์ จบการศึกษาจากโรงเรียนนายร้อยตำรวจและเข้ารับราชการในสังกัดกรมตำรวจได้รับพระราชทานยศ ร้อยตำรวจตรี เมื่อวันที่ 1 ตุลาคม 2506 รุ่นเดียวกับพลตำรวจโทสมเกียรติ พ่วงทรัพย์ อดีตผู้บัญชาการตำรวจสันติบาลและมือปราบตี๋ใหญ่ จนกระทั่งได้รับแต่งตั้งให้ดำรงตำแหน่งสูงสุดก่อนเกษียณอายุราชการ เป็นผู้ช่วยผู้บัญชาการตำรวจแห่งชาติ ต่อมาในปี 2561 ได้จดทะเบียนจัดตั้งพรรคการเมืองขึ้น โดยใช้ชื่อว่า "พรรคประชานิยม" โดยพรรคประชานิยมได้มีการแถลงข่าวเปิดตัวพรรคอย่างเป็นทางการเมื่อวันพุธที่ 14 พฤศจิกายน พ.ศ. 2561 ซึ่งในระยะแรกถูกมองว่าเป็นพรรคการเมืองที่เป็นนอมินีของพรรคเพื่อไทย และ พล.ต.อ.ยงยุทธ รับตำแหน่งหัวหน้าพรรคคนแรก
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 พล.ต.อ.ยงยุทธ ได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 1 รวมทั้งได้รับการเสนอในบัญชีรายชื่อบุคคลที่ได้รับเสนอชื่อเป็นนายกรัฐมนตรีไทย พ.ศ. 2562 และได้รับเลือกตั้งเป็น ส.ส.สมัยแรก ต่อมาในปี 2563 เขาจึงประกาศยุบพรรคประชานิยมและย้ายไปสังกัดพรรคพลังประชารัฐ ต่อมาถูกขับออกจากพรรคพลังประชารัฐ และย้ายไปสังกัดพรรคเศรษฐกิจไทย ร่วมกับร้อยเอก ธรรมนัส พรหมเผ่า แต่ในที่สุดก็ย้ายกลับมาสังกัดพรรคพลังประชารัฐตามเดิม
เจ้าพระยาภูธราภัย (นุช บุณยรัตพันธุ์)

เจ้าพระยาภูธราภัย (นุช บุณยรัตพันธุ์) เป็นสมุหนายกในสมัยรัชกาลที่ 4–5 แห่งกรุงรัตนโกสินทร์
เจ้าพระยาภูธราภัย (นุช บุณยรัตพันธุ์) เกิดเมื่อปีมะโรง พ.ศ. 2351 นามเดิมชื่อ นุช เป็นบุตรของเจ้าพระยาอภัยภูธร (น้อย บุณยรัตพันธุ์) ในรัชกาลที่ 3 เป็นนายสนิทหุ้มแพร แล้วเป็น หลวงศักดิ์นายเวร แล้วเลื่อนเป็น พระยาสุริยภักดี เมื่อปลายรัชกาลถูกถอด ในรัชกาลที่ 4 โปรดฯ ให้เป็น พระยามหามนตรี แล้วเลื่อนเป็น เจ้าพระยายมราช ครั้นเจ้าพระยานิกรบดินทร ถึงอสัญกรรม จึงโปรดฯให้เป็น เจ้าพระยาภูธราภัย ที่สมุหนายก ในรัชกาลที่ 5 เมื่อ พ.ศ. 2418 เจ้าพระยาภูธราภัย (นุช บุณยรัตพันธุ์) เป็นแม่ทัพยกไปปราบฮ่อทางเมืองหลวงพระบางทัพหนึ่ง และเป็นทัพหน้าในสงครามเชียงตุง ด้านศาสนา ได้ปฏิสังขรณ์วัดเครือวัลย์วรวิหาร และสร้างเจดีย์ 2 องค์ สำหรับบรรจุอัฐิคนในตระกูลบุณยรัตพันธุ์ หรือผู้เกี่ยวเนื่องทางตระกูล และปฏิสังขรณ์วัดวรนายกรังสรรค์เจติยบรรพตาราม
บุตรธิดาของท่าน คือ เจ้าพระยาศรีธรรมาธิราช (เวก บุณยรัตพันธุ์) พระยาสีหราชฤทธิไกร (แย้ม) เจ้าจอมมารดาตลับ ของพระเจ้าบรมวงค์เธอ กรมหมื่นภูธเรศธำรงศักดิ์ และ พระองค์เจ้ากาพย์กนกรัตน์ ในรัชกาลที่ 4 และท้าวสมศักดิ์ (โหมด)
เจ้าพระยาภูธราภัย (นุช บุณยรัตพันธุ์) ถึงแก่อสัญกรรม เมื่อวันที่ 15 พฤษภาคม พ.ศ. 2421 อายุ 70 ปี
อาเวซาตานี

"อาเวซาตานี"  เป็นเพลงประจำของภาพยนตร์ "อาถรรพ์หมายเลข 6" (ค.ศ. 1976) โดยเจอร์รี โกลด์สมิธ "อาถรรพ์หมายเลข 6" ชนะรางวัลออสการ์ สาขาดนตรีประกอบภาพยนตร์ยอดเยี่ยม ส่วน "อาเวซาตานี" เข้าชิงสาขาเพลงประกอบภาพยนตร์ยอดเยี่ยม
ประวัติ.
ชื่อภาษาลาตินของ "อาเวซาตานี" (ชื่อที่ถูกตามหลักภาษาคือ "อาเวซาตานา" ) มีความหมายว่า "ซาตานจงเจริญ" ในการให้สัมภาษณ์ โกลด์สมิธกล่าวว่า แนวคิดของเขาคือการสร้างเพลงสวดเกรกอเรียนแบบซาตาน และทำให้เหมือนกับมิสซาดำ ซึ่งตรงกันข้ามกับมิสซาลาติน
เนื้อร้อง.
เนื้อร้องเพลงในภาษาลาตินมีข้อผิดพลาดจำนวนมาก ด้านล่างนี้คือประโยคภาษาลาตินที่เล่นซ้ำตลอดทั้งเพลง พร้อมกับความหมายและภาษาลาตินที่ถูกตามหลักอักษร:
ดูเพิ่ม.
<templatestyles src="Div col/styles.css"/>
อัลเมียะอ์รอฎ

อัลเมียะอ์รอฎ  เป็นอำเภอในประเทศกาตาร์ ตั้งอยู่ในเทศบาลอัรร็อยยาน
ในสำมะโน ค.ศ. 2015 อำเภอในโซนหมายเลข 55 มีประชากร 283,675 คน ซึ่งรวมเมืองนิวฟิรีญุลฆอนิม อัลอะซีซียะฮ์ อัลวะอับ ฟิรีญุซเซาดาน มุอัยษิร บูซิดเราะฮ์ ฟิรีญุลมะนาศีร ฟิรีญุลมุรเราะฮ์ และอัสซัยลียะฮ์
ศัพทมูลวิทยา.
คำว่า "เมียะอ์รอฎ" ในภาษาอาหรับแปลว่า "อุปสรรค" ซึ่งมีที่มาจาก ตัวอำเภออยู่บนเส้นทางใกล้กับเราะดะฮ์ (ตะพัง)
พระยาอภัยภูเบศร (แบน)

พระยาอภัยภูเบศร (แบน) นามเดิม แบน เป็นผู้ว่าราชการเมืองพระตะบอง เสียมราฐ คนที่ 2 ในแผ่นดินพระบาทสมเด็จพระพุทธเลิศหล้านภาลัย ระหว่าง พ.ศ. 2353–2357
ครั้งเมื่อเจ้าพระยาอภัยภูเบศร (แบน) ถึงแก่อสัญกรรมลง ทางกรุงเทพได้พิจารณาแต่งตั้งพระยาวิบูลราช (แบน) ขุนนางของเจ้าพระยาอภัยภูเบศร (แบน) ให้เป็นเจ้าเมืองพระตะบอง เสียมราฐ คนที่ 2 มีบทบาทและกรณียกิจทีสำคัญ คือ เมื่อเกิดจลาจลในเขมร เมื่อ พ.ศ. 2453 พระยาอภัยภูเบศร (แบน) ได้ทำการกะเกณฑ์ไพร่พล ก่อกำแพง ทำค่ายคู และขอกองทัพจากเมืองนครราชสีมา จันทบุรี ให้เตรียมพลเข้าช่วยเหลือประจำการที่พระตะบอง เมื่อสมเด็จพระอุไทยราชาธิราชรามาธิบดีทรงทราบถึงการเตรียมความพร้อมที่เมืองพระตะบอง พระองค์ได้อาศัยอำนาจญวนเกลี้ยกล่อมพระยาอภัยภูเบศร (แบน) เข้าเป็นสมัครพรรคพวก อย่าให้ความช่วยเหลือแก่ฝ่ายไทย แต่พระยาอภัยภูเบศร (แบน) มิได้หันเหจิตใจฝักใฝ่ด้วย 
พระยาอภัยภูเบศร (แบน) ยังได้ยุติปัญหาที่นำไปสู่ความขัดแย้งกับญวน โดยได้มอบนักถิผู้เป็นภรรยาและแม่ยายสมเด็จพระอุไทยราชาธิราชรามาธิบดี จนทำให้ครอบครัวพระยาเขมรที่อยู่ที่เมืองพระตะบองเกิดความระส่ำระส่าย ต่างพากันอพยพตามนักถิไปเป็นจำนวนมาก ทำให้ญวนและเขมรไม่สามารถหาเหตุมาตีพระตะบองได้
เมื่อ พ.ศ. 2355 เจ้าเมืองพระตะบองมีบทบาทในการป้องกันเมืองหน้าด่านชายแดนไทย ออกสู้รบกับกองทัพเขมรของสมเด็จพระอุไทยราชาธิราชรามาธิบดี ก่อนที่ทางกรุงเทพจะไปถึง พระยาอภัยภูเบศร (แบน) ว่าราชการได้ 5 ปี ถึงอนิจกรรมเมื่อ พ.ศ. 2357
บุตรธิดา.
พระยาอภัยภูเบศร (แบน) มีบุตรธิดา รวม 9 คน ดังนี้
อะเลคเซย์ มีรันชุค

อะเลคเซย์ อันเดรเยวิช มีรันชุค (#เปลี่ยนทาง , ; เกิดวันที่ 17 ตุลาคม ค.ศ. 1995) เป็นนักฟุตบอลชาวรัสเซียที่เล่นในตำแหน่งกองกลางตัวรุกหรือกองหน้าให้กับอาตาลันตาในเซเรียอาและทีมชาติรัสเซีย
ทีมชาติ.
มีรันชุคลงเล่นนัดแรกให้กับทีมชาติรัสเซียเมื่อวันที่ 7 มิถุนายน ค.ศ. 2015 ในนัดกระชับมิตรที่พบกับเบลารุสที่สนามกีฬาอะเรนาคิมกี โดยเขาได้ลงเล่นแทนที่ยูรี จีร์คอฟ ในนาทีที่ 71 และทำประตูช่วยให้ทีมเอาชนะไปได้ 4–2
วันที่ 11 พฤษภาคม ค.ศ. 2018 เขามีชื่อในทีมชาติชุดเบื้องต้นสำหรับการแข่งขันฟุตบอลโลก 2018 และในวันที่ 3 มิถุนายน เขายังคงมีชื่อในชุดสุดท้ายที่ตัดตัวแล้ว เขาลงเล่นในฟุตบอลโลกเพียงนัดเดียวในรอบแบ่งกลุ่มนัดสุดท้ายที่รัสเซียแพ้อุรุกวัย 0–3 และเขาถูกเปลี่ยนตัวออกหลังจากที่ลงเล่นไปได้หนึ่งชั่วโมง โดยมีฟิโอดอร์ สโมลอฟ สลับมาลงเล่นแทน
วันที่ 11 พฤษภาคม ค.ศ. 2021 เขามีชื่อติดทีมชาติชุดเบื้องต้นสำหรับการแข่งขันฟุตบอลชิงแชมป์แห่งชาติยุโรป 2020 ต่อมาวันที่ 2 มิถุนายน ค.ศ. 2021 เขายังคงมีชื่อในทีมชาติชุดสุดท้ายที่ตัดตัวแล้ว เขาได้ลงเล่นเป็นตัวสำรองในครึ่งหลังของนัดเปิดสนามที่รัสเซียแพ้เบลเยียม 0–3 ต่อมาวันที่ 16 มิถุนายน เขาได้ลงเล่นเป็นตัวจริงและทำประตูชัยช่วยให้รัสเซียเอาชนะฟินแลนด์ไปได้ 1–0
เกียรติประวัติ.
สโมสร.
โลโคโมติฟมอสโก
อำเภอซัมบุ

อำเภอซัมบุ  เป็นอำเภอที่ตั้งอยู่ในจังหวัดชิบะ ประเทศญี่ปุ่น ณ เดือนมกราคม 2013 อำเภอนี้มีประชากร 49,488 คน ความหนาแน่นประชากร 369 คนต่อตารางกิโลเมตร พื้นที่ทั้งหมด 
เมืองและหมู่บ้าน.
การยกฐานะโออามิชิราซาโตะเป็นนคร.
โออามิชิราซาโตะ เดิมเป็นเมืองในอำเภอซัมบุ ได้ยกฐานะเป็นนครเมื่อวันที่ 1 มกราคม 2013 และไม่เป็นส่วนหนึ่งของอำเภอซัมบุนับตั้งแต่นั้นมา
ประวัติ.
ในช่วงต้นของยุคเมจิ เมื่อมีการก่อตั้งระบบเทศบาลขึ้นในวันที่ 1 เมษายน 1889 อำเภอยามาเบะ  ซึ่งมี 3 เมือง และ 14 หมู่บ้าน และอำเภอมูชะ  ซึ่งมี 1 เมือง และ 14 หมู่บ้าน ได้ก่อตั้งขึ้นในพื้นที่ทางตะวันออกเฉียงเหนือของแคว้นคาซูซะ สองอำเภอนี้ได้รวมเข้าด้วยกันเป็นอำเภอซัมบุเมื่อวันที่ 1 เมษายน 1897
พระยาอภัยภูเบศร (เชด)

พระยาอภัยภูเบศร (เชด) เป็นผู้ว่าราชการเมืองพระตะบอง คนที่ 4 ระหว่าง พ.ศ. 2370–2377
เดิมดำรงตำแหน่ง พระอุดมภักดี (เชด) จนในสมัยพระบาทสมเด็จพระนั่งเกล้าเจ้าอยู่หัว ทรงโปรดแต่งตั้งเป็นเจ้าเมืองพระตะบองคนที่ 4 เมื่อ พ.ศ. 2370 ในสงครามระหว่างไทยและญวนครั้งที่ 1 พ.ศ. 2376–2377 เจ้าพระยาบดินทรเดชา (สิงห์ สิงหเสนี) ยกทัพเข้าโจมตีเขมรผ่านทางเมืองพระตะบอง ซึ่งเป็นที่ประชุมพลใหญ่ เพราะไทยมีไพร่พลถึง 40,000 นาย จะยกตีเขมรและญวน
พระยาอภัยภูเบศร (เชด) เจ้าเมืองพระตะบองคนที่ 4 รับภาระหน้าที่เกณฑ์ไพร่พล เสบียง อาหาร ไปเลี้ยงกองทัพ ยังรับคำสั่งจากเจ้าพระยาบดินทรเดชา (สิงห์ สิงหเสนี) ให้บัญชาการกองทัพนำกำลังไพร่พลเมืองพระตะบองทำการรบยึดพนมเปญ แล้วคุมกำลังอยู่รักษาเมืองพนมเปญกับนักองค์อิ่มและนักองค์ด้วง ขณะที่เจ้าพระยาบดินทรเดชาคุมกองทัพไปรบกับญวนที่ไซ่ง่อน เมื่อไทยพ่ายแพ้ญวนแล้วถูกเขมรตีซ้ำ พระยาอภัยภูเบศร (เชด) ได้รับคำรับสั่งจากเจ้าพระยาบดินทรเดชา ให้ทำการรื้อกำแพงพนมเปญเสีย เพื่อให้พนมเปญทรุดโทรมและอ่อนแอลง พระยาอภัยภูเบศร (เชด) ตรากตรำในสงครามครั้งนี้มาก จึงล้มป่วย ถึงอสัญกรรมเมื่อ พ.ศ. 2377
กีฬาว่ายน้ำในโอลิมปิกฤดูร้อน 2020 – ท่าฟรีสไตล์ 50 เมตร บุคคลชาย

การแข่งขันกีฬาว่ายน้ำในโอลิมปิกฤดูร้อน 2020 – ท่าฟรีสไตล์ 50 เมตร บุคคลชาย เป็น 1 ใน 37 รายการแข่งขันว่ายน้ำที่โตเกียว ประเทศญี่ปุ่น จะจัดขึ้นที่ศูนย์กีฬาทางน้ำโตเกียว ครั้งนี้จัดการแข่งขันกีฬาว่ายน้ำในโอลิมปิกเป็นครั้งที่ 24 ในโอลิมปิกฤดูร้อน
สถิติ.
ก่อนการแข่งขัน สถิติโลกและโอลิมปิกมีดังนี้
กีฬาว่ายน้ำในโอลิมปิกฤดูร้อน 2020 – ท่าฟรีสไตล์ 50 เมตร บุคคลหญิง

การแข่งขันกีฬาว่ายน้ำในโอลิมปิกฤดูร้อน 2020 – ท่าฟรีสไตล์ 50 เมตร บุคคลหญิง เป็น 1 ใน 37 รายการแข่งขันว่ายน้ำที่โตเกียว ประเทศญี่ปุ่น จะจัดขึ้นที่ศูนย์กีฬาทางน้ำโตเกียว ครั้งนี้จัดการแข่งขันกีฬาว่ายน้ำในโอลิมปิกเป็นครั้งที่ 24 ในโอลิมปิกฤดูร้อน
สถิติ.
ก่อนการแข่งขัน สถิติโลกและโอลิมปิกมีดังนี้
กีฬาว่ายน้ำในโอลิมปิกฤดูร้อน 2020 – มาราธอน 10 กิโลเมตร บุคคลชาย

การแข่งขันกีฬาว่ายน้ำในโอลิมปิกฤดูร้อน 2020 – มาราธอน 10 กิโลเมตร บุคคลชาย เป็น 1 ใน 37 รายการแข่งขันว่ายน้ำที่โตเกียว ประเทศญี่ปุ่น จะจัดขึ้นที่สวนน้ำโอไดบะ ครั้งนี้จัดการแข่งขันกีฬาว่ายน้ำในโอลิมปิกเป็นครั้งที่ 24 ในโอลิมปิกฤดูร้อน
กีฬาว่ายน้ำในโอลิมปิกฤดูร้อน 2020 – มาราธอน 10 กิโลเมตร บุคคลหญิง

การแข่งขันกีฬาว่ายน้ำในโอลิมปิกฤดูร้อน 2020 – มาราธอน 10 กิโลเมตร บุคคลหญิง เป็น 1 ใน 37 รายการแข่งขันว่ายน้ำที่โตเกียว ประเทศญี่ปุ่น จะจัดขึ้นที่สวนน้ำโอไดบะ ครั้งนี้จัดการแข่งขันกีฬาว่ายน้ำในโอลิมปิกเป็นครั้งที่ 24 ในโอลิมปิกฤดูร้อน
เอจิ อากาโซะ

เอจิ อาคาโซะ (เกิด 1 มีนาคม พ.ศ. 2537 ในจังหวัดโอซากะ) เป็นนักแสดงและนายแบบชาวญี่ปุ่น เริ่มรับงานแสดง ตั้งแต่ปี 2010 ภายใต้ชื่อ อาคาโซ มาโมรุ เอย์จิเริ่มรับงานแสดง มาสค์ไรเดอร์ซีรี่ส์ ตั้งแต่ปี 2017 ในบทของ นางาเสะ ฮิโรกิ จาก มาสค์ไรเดอร์ อมาซอนส์ และมีชื่อเสียงจากการรับบทบันโจ ริวกะ จากเรื่อง มาสค์ไรเดอร์บิลด์ ในปี 2017 เดียวกันนี้เอง 
วัยเด็กและครอบครัว.
เอจิเกิดที่จังหวัดโอซากะ ภูมิลำเนาอยู่เมืองนาโกยะ จังหวัดไอจิ ช่วงอายุ 1-4 ปี เอจิเคยอาศัยอยู่ที่ วิสคอนซิน ประเทศสหรัฐอเมริกา เนื่องจากบิดาสำเร็จการศึกษาจาก มหาวิทยาลัยวิสคอนซิน แมดิสัน และเป็นโปรเฟสเซอร์สาขาต่างประเทศศึกษา (แผนกภาษาศาสตร์) ที่มหาวิทยาลัยนาโกยะกักคุอิน และได้ขึ้นเป็นอธิการบดีมหาวิทยาลัยนาโกยะกักคุอิน เมื่อ เมษายน 2020 มารดาของเขาเป็นครูสอนเปียโน น้องชายของเขา ซึ่งอายุน้อยกว่าเขา 4 ปี กำลังศึกษาด้านการสร้างภาพยนตร์ที่ มหาวิทยาลัยศิลปะโอซาก้า
เขาได้รับอิทธิพลจากบิดามารดาซึ่งเป็นอาจารย์ด้านสายศิลป์ เอจิเริ่มเล่นเปียโนเมื่ออายุ 3 ปีจนถึงชั้นมัธยมต้น เขาจบการศึกษาจากโรงเรียนมัธยมปลายโทโฮ ซึ่งเป็นโรงเรียนเอกชนในนาโกยะ หลังจากจบมัธยม เขาเรียนด้านภาษาอังกฤษในมหาวิทยาลัยเดียวกัน แต่ภายหลังยุติการศึกษาเพื่อย้ายไปอยู่โตเกียว เขามีความใฝ่ฝันในการเป็นนักแสดงตั้งแต่สมัยมัธยม และได้รับแรงบันดาลใจจากครอบครัวซึ่งมีกิจกรรมประจำในการไปดูภาพยนตร์เดือนละครั้ง เมื่ออายุประมาณ 19-20 ปี เขาไปโตเกียวเพื่อออดิชั่นเป็นเวลา 1 ปี สิ่งที่ทำให้เอจิตัดสินใจยุติการเรียนมหาวิทยาลัยและเข้าสู่แวดวงบันเทิงคือการรับสาย CEO ของต้นสังกัดปัจจุบันของเขาเมื่อปี 2014 ขณะนั้นเขายังเรียนอยู่ในมหาลัยและต้องตัดสินใจว่าจะเริ่มงานทันทีหรือหลังจากเรียนจบตอนอายุ 23 ปี เขาตัดสินใจกับสิ่งที่อาจจะเข้ามาครั้งเดียวในชีวิต ยุติการเรียนเพื่อเข้าสังกัด Tristone Entertainment
ชีวิตการทำงาน.
เขาทำงานในเครือบริษัทโมเดลลิ่งที่นาโกยะ "" เมื่อเขายังเป็นวัยรุ่น เขาเคยเป็นนายแบบและศิลปินภายใต้ชื่อ #เปลี่ยนทาง . ในปี 2010 เขาเข้าร่วมวงไอดอลท้องถิ่นชื่อ "BOYS AND MEN" ในนาโกยะ ทำการแสดงบนเวทีและออกรายการวาไรตี้ กล่าวกันว่าเอจิได้ลาออกจาก "BOYS AND MEN" ในปี 2011 ด้วยความตั้งใจเดิมที่เขาเข้าสังกัดบริษัทบันเทิงเนื่องจากอยากเป็นนักแสดง และไม่อยากเป็นไอดอล
เขาชนะรางวัลกรังปรีซ์ในการออดิชั่นนายแบบของ Samantha Thavasa ในปี 2013 ซึ่งกลายเป็นจุดเปลี่ยนของเขาให้มาออดิชั่นที่โตเกียวเมื่ออายุ 19 ปี ในปี 2015 เขาย้ายไปสังกัดต้นสังกัดปัจจุบัน Tristone Entertainment ทำงานเป็นนักแสดงละครทีวี และภาพยนตร์ภายใต้ชื่อในวงการชื่อปัจจุบัน
รักลับ ๆ ข้ามหอของนายหมากับน้องแมว

รักลับ ๆ ข้ามหอของนายหมากับน้องแมว (; โรมาจิ: "Kishuku Gakkō no Jurietto") เป็นซีรีส์มังงะญี่ปุ่น ที่เขียนและวาดภาพประกอบโดยโยสุเกะ คาเนดะ เริ่มตีพิมพ์ในนิตยสาร Bessatsu Shōnen Magazine ของสำนักพิมพ์โคดันชะ ในปี พ.ศ. 2558 ก่อนย้ายไปที่โชเน็นแม็กกาซีนรายสัปดาห์ ในปี พ.ศ. 2560 และสิ้นสุดในปี พ.ศ. 2562 มังงะมีลิขสิทธิ์ในประเทศไทยโดยสำนักพิมพ์รักพิมพ์ ไลต์โนเวลได้รับการดัดแปลงที่เขียนโดยทาดาฮิโตะ โมจิซุกิ และวาดภาพประกอบโดยคาเนดะ เผยแพร่โดยสำนักพิมพ์โคดันชะ ตั้งแต่วันที่ 9 กุมภาพันธ์ พ.ศ. 2560 ได้รับการดัดแปลงเป็นซีรีส์อนิเมะโทรทัศน์โดยสตูดิโอ Liden Films ออกอากาศตั้งแต่เดือนตุลาคมถึงกันยายน พ.ศ. 2561 ในบล็อกการเขียนโปรแกรม Animeism ละครโทรทัศน์คนแสดงเปิดตัวในวันที่ 4 เมษายน ถึง 21 มิถุนายน พ.ศ. 2565 เรื่องราวของอนิเมะเรื่องนี้ สร้างจากบทละครของวิลเลียม เชกสเปียร์ เรื่องโรเมโอและจูเลียต
เนื้อเรื่อง.
เรื่องราวเกิดขึ้นที่โรงเรียน Dahlia Academy Boarding ซึ่งมีนักเรียนมาจากสองประเทศที่เป็นคู่แข่งกันซึ่งรู้จักกันในชื่อ "โทวะ" และ "ราชรัฐเวสท์" สถาบันศึกษาแห่งนี้ได้แยกนักเรียนออกเป็นสองหอพัก ซึ่งสะท้อนถึงสัญชาติของพวกเขา "บ้านหมาดำ" เป็นที่อยู่อาศัยของชาวโทวะ ส่วนแมวขาวเป็นที่อยู่อาศัยของผู้ที่มาจากตะวันตก เรื่องราวของอินุซึกะ โรมิโอ หัวหน้าปี 1 ของหอพักหมาดำ โรมิโอมีความรักที่ไม่สมหวังกับจูเลียต เปอร์เซีย หัวหน้าปี 1 ของหอพักแมวขาว มาตั้งแต่เด็ก อยู่มาวันหนึ่งอินุซึกะ โรมิโอ เกิดรักและชอบในตัวของเปอร์เซีย แต่ก็เกิดเหตุที่ไม่คาดคิดเปอร์เซีย ได้นัดกับโรมิโอ ให้มาเจอกัน ณ สถานที่แห่งหนึ่ง โรมิโอ จึงใช้โอกาสในการบอกความในใจกับเปอร์เซีย ว่า "ถ้ามันทำให้อยู่กับเธอได้ล่ะก็ ไอ้โลกพรรคนี้น่ะ ฉันจะเปลี่ยนมันเอง!" ทั้งคู่จึงมีความสัมพันธ์ที่ดีแบบลับ ๆ แต่ความรักของทั้งสองก็ไม่ได้เป็นสุขอย่างที่หวัง เพราะมักจะมีเหตุการณ์ที่ชวนปวดหัวเกิดขึ้นและมีคนอื่นเข้ามายุ่งอยู่เสมอ
แอซจัน อาลีออสกี

แอซจัน อาลีออสกี (เกิดวันที่ 12 กุมภาพันธ์ ค.ศ. 1992) เป็นนักฟุตบอลชาวมาซิโดเนียที่เล่นในตำแหน่งปีกหรือปีกหลังให้กับอัลอะฮ์ลี และทีมชาติมาซิโดเนียเหนือ เขารู้จักกันในอีกชื่อว่า "จานี" 
เขาถนัดเท้าซ้ายและลงเล่นได้หลายตำแหน่ง ไม่ว่าจะเป็นปีกซ้าย, กองหน้าตัวเป้า, กองกลางตัวรุก, ปีกขวา, ปีกหลังซ้าย หรือแบ็กซ้าย
ทีมชาติ.
อาลีออสกีมีสิทธิ์เลือกเล่นให้กับทั้งทีมชาติมาซิโดเนียและแอลเบเนีย เนื่องจากเขามีบรรพบุรุษเป็นชาวแอลเบเนีย สุดท้าย เขาตัดสินเลือกเล่นให้กับมาซิโดเนียประเทศบ้านเกิดของเขา หลังจากที่เล่นให้กับทีมชาติมาซิโดเนียชุดเยาวชน เขาได้ลงเล่นให้กับทีมชาติชุดใหญ่ครั้งแรกใน ค.ศ. 2013
เขาทำประตูแรกในนามทีมชาติในนัดที่พบกับแอลเบเนียเมื่อวันที่ 5 กันยายน ค.ศ. 2016 ในการแข่งขันฟุตบอลโลก 2018 รอบคัดเลือก ตอนที่เล่นให้กับทีมชาติ เขามักเล่นในตำแหน่งปีกหลังซ้าย ก่อนที่จะเปลี่ยนมาเล่นในตำแหน่งกองกลางที่มีบทบาทรุกมากขึ้น
วันที่ 6 กันยายน ค.ศ. 2018 อาลีออสกีทำประตูช่วยให้ทีมเอาชนะยิบรอลตาร์ 2–0 ในยูฟ่าเนชันส์ลีก ต่อมาในวันที่ 9 กันยายน เขาทำประตูช่วยให้ทีมเอาชนะอาร์มีเนีย 2–0 ในยูฟ่าเนชันส์ลีก
เดือนพฤษภาคม ค.ศ. 2021 อาลีออสกีมีชื่อติดทีมชาติรอบ 26 คนสุดท้ายในการแข่งขันฟุตบอลชิงแชมป์แห่งชาติยุโรป 2020 ซึ่งถือเป็นการปรากฎตัวครั้งแรกของประเทศในการแข่งขันรายการหลัก ในนัดเปิดสนามที่พบกับออสเตรีย หลังจากที่มาร์กอ อาร์นาอูตอวิช (ซึ่งมีเชื้อสายเซอร์เบีย) กองหน้าของออสเตรียทำประตูได้ เขาได้ตะโกนอย่างโกรธแค้นใส่อาลีออสกีและแอกซอน แบย์ตูลาอี ซึ่งทั้งคู่มีเชื้อสายแอลเบเนีย เหตุการณ์นี้คาดว่ามีความเกี่ยวข้องกับกระแสต่อต้านแอลเบเนียของเซอร์เบีย สหพันธ์ฟุตบอลมาซิโดเนียเหนือจึงได้ออกแถลงการณ์ถึงยูฟ่าเพื่อดำเนินการเกี่ยวกับเรื่องนี้
ชีวิตส่วนตัว.
อาลีออสกีเป็นชาวมุสลิม สามารถพูดได้หลายภาษา ทั้งเยอรมัน, อิตาลี, อังกฤษ, แอลเบเนีย, มาซิโดเนีย, สเปน และฝรั่งเศส
เกียรติประวัติ.
ลีดส์ยูไนเต็ด
อัลอะฮ์ลี
รางวัลส่วนตัว
วัดคลองสวน (จังหวัดฉะเชิงเทรา)

วัดคลองสวน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งเหนือคลองประเวศบุรีรมย์ ในตำบลเกาะไร่ อำเภอบ้านโพธิ์ จังหวัดฉะเชิงเทรา ที่ดินตั้งวัดมีจำนวน 8 ไร่ 3 งาน 48 ตารางวา
วัดคลองสวนสร้างวัดเมื่อวันที่ 1 เมษายน พ.ศ. 2430 ได้รับพระราชวิสุงคามสีมา เมื่อ พ.ศ. 2484 โดยมีนายจ้อย นางจันทร์ ถนอมทรัพย์ เป็นผู้นำในการสร้างวัด และเป็นผู้บริจาคที่ดิน วัดคลองสวนได้รับการคัดเลือกจากกรมการศาสนา กระทรวงศึกษาธิการ เป็นวัดพัฒนาตัวอย่าง ประจำปี พ.ศ. 2515
อาคารและเสนาสนะที่สำคัญ ได้แก่ อุโบสถ สร้างเมื่อ พ.ศ. 2430 เป็นอาคารคอนกรีตเสริมเหล็ก ศาลาการเปรียญสร้างเมื่อ พ.ศ. 2490 เป็นอาคารไม้ หอสวดมนต์ สร้างเมื่อ พ.ศ. 2533 กุฏิสงฆ์ เป็นอาคารคอนกรีตเสริมเหล็ก จำนวน 10 หลัง ศาลาอเนกประสงค์ สร้างเมื่อ พ.ศ. 2533 ศาลาบำเพ็ญกุศล จำนวน 3 หลัง เป็นอาคารคอนกรีตเสริมเหล็ก หอพระ ซึ่งประดิษฐานรูปเหมือนและอัฐิพระครูพิบูลย์ธรรมขันธ์หรือหลวงพ่อแกร เจ้าอาวาสรูปที่ห้าของวัดคลองสวน ซึ่งมีประชาชนให้ความเคารพศรัทธา และเดินทางมาสักการบูชาอยู่เสมอ และถังน้ำฝนเก่าแก่